Ҳайит байрамлари одоблари - zarnews.uz\nМана кун сайин улуғ байрамлардан бири Рамазон ҳайити яқинлашиб келмоқда. Ҳайит байрамларида ёшу-қари, жамият вакилларининг барчалари шоду-хуррам бўлишиб, бир-бирларига хурсандчилик изҳор қиладилар. Бу улуғ байрамларидан бири Рамазон рўзаси тугаганидан сўнг, иккинчиси эса ҳожилар Арафотда турганларидан сўнг нишонланади.\nМусулмонлар ҳамиша орзиқиб кутадиган ушбу икки ҳайит байрамларига тааллуқли бир қанча одоблар бўлиб уларга амал қилиш бу байрамлардаги хурсандчиликлар тўлиқ бўлишига ва энг муҳими кўплаб ажру савобларга ҳам эга бўлишга сабаб бўлади. Ҳайит байрамларининг одоблари деганда асосан қуйидаги одоблар тушунилади:\nМусулмон киши барча ишларида бўлгани сингари ҳайит байрамларида бажарадиган барча ишларини ҳам яхши ниятлар билан адо этиши лозим.\nҲайит байрамига таёргарликлардан бири намозгоҳга ғусл қилиб, тоза-озода бўлиб чиқиш ҳисобланади.\nҲайит кунида имкони бор киши янги кийим кийиши мустаҳаб бўлади. Чунки бу иш Аллоҳ таолонинг бандасига берган неъматларини изҳор этиш, шоду-хуррамлигини намоён қилиш бўлади.\n“Садақаи фитр” рўзадан чиқиш муносабати билан бериладиган садақа ҳисобланади.\nРамазон ҳайити байрамида намозгоҳга чиқиш олдидан бирор ширинлик тановул қилиш суннат ҳисобланади.\nҚурбон ҳайитида Рамазон ҳайитининг акси ўлароқ то ҳайит намозини адо этилгунича таомланмаслик, балки сўйган қурбонлигининг гўштидан ейиши суннат ҳисобланади.\nҲайит куни агар касаллик, узоқлик ва қору-ёмғир сингари бирор узр бўлмаса намозгоҳга пиёда юриб бориш суннат ҳисобланади.\nҲайит намозгоҳига етиб боргандан сўнг таҳийятул масжид ёки бошқа бирор нафл намоз ўқимасдан таҳлил ва такбирлар айтиб зикр қилиб ўтириш суннат ҳисобланади.\nҲайит кунида намозгоҳдан уйига қайтишда борган йўлидан бошқа йўлдан қайтиш ҳам суннат ҳисобланади.\nАслида қавму-қариндошларнинг ҳолидан хабар олиш барча вақтда ҳам мусулмон кишининг зиммасидаги вазифалардан ҳисобланади. Ҳайит кунларидек хурсандчилик кунларида эса бу вазифа яна таъкидлаб эслатиб қўйилган.\nҲайит байрамида хурсандчилик қилаётган мусулмон шариатда ман қилинган ишлар билан хурсандчилик қилинмаслигини асло унутмаслиги лозим.


Озарбайжоннинг “Юсуф Жума”си ҳам қамоқдан чиқди\nЭйнулла Фатуллаев озодликка чиққач яқинларига қўнғироқ қилди.\nОзарбайжонда сўз ва матбуот эркинлиги топталаётганини далилловчи тимсолга айланган журналист ва муҳаррир Эйнулла Фатуллаев озодликка чиқди.\nУ президент Илҳом Алиевнинг фармонига биноан қамоқдан озод қилинган 90 маҳбуснинг биридир.\n“Реал Озарбайжон” газетасининг бош муҳаррири Эйнулла Фатуллаев туҳматчиликда, террор ҳуружи билан таҳдид қилганликда, миллий низо қўзғашда ва бошқа бир қатор жиноятларни содир этганликда айбланиб 2007 йилнинг октябрида 8 ярим йилга қамалган эди.\n2009 йилнинг декабрида эса, Фатуллаев устидан янги иш очилган, у наркотик моддалар сақлашда айбланиб, аввалги муддатга икки ярим йил қўшиб берилган эди.\nУмрининг 4 йилини қамоқда ўтказган журналистнинг озод қилинишини унинг ҳимояси билан тинимсиз шуғулланиб келган маҳаллий ва халқаро ташкилотлар олқишлади.\nҚамоқхона дарвозасидан чиққанидан икки соат ўтиб-ўтмай Озодлик мухбири саволларига жавоб берар экан, Фатуллаев озодликка чиқиши Озарбайжон раҳбариятига халқаро ташкилотлар ўтказган босим самараси эканлигини таъкидлаб ўтди.\n- Албатта, менга халқаро ташкилотлар ҳаракати ёрдам берди. Энг аввало Халқаро Амнистия ташкилотига ўз миннатдорчилигимни билдирмоқчиман. Ўтган 4 йил давомида айнан шу ташкилот мен учун тинимсиз қайғуриб келди,- деди журналист.\nЭйнулла Фатуллаев учун озодликка чиқиши мутлақо кутилмаган иш бўлди. У ҳануз қамоқдан ташқарида эканлигига ишонмаяпти.\n-Нима бўлганини тушунишга уринаяпман. Мен учун бир мўъжиза юз берди. Бундай бўлишини тасаввур ҳам қилмагандим,- деди журналист.\nЭйнулла Фатуллаев муҳаррирлик қилган “Реал Озарбайжон” газетаси ёпиб қўйилган.\nМатбуот эркинлиги масалалари билан шуғулланувчи ташкилотлар фикрича, Фатуллаевнинг қамалишига унинг танқидий мақолалари, жумладан журналист Элнор Хусейновнинг ўлдирилиши кетидан ўтказган журналистик суриштируви сабаб бўлган.\n2010 йилнинг апрелида Страсбургдаги Инсон ҳуқуқлари бўйича Европа суди Фатуллаевни зудлик билан озод қилиш ва унга 26 минг евро товон пули тўлаш тўғрисида қарор чиқарган.\nСуд қарорида Озарбайжон ҳукумати журналистни қамаш билан фикр билдириш эркинлигини ҳамда одил судлов принципларини қўпол тарзда бузганлиги кўрсатиб ўтилган.\nЕвропа суди қароридан сўнг Озарбайжон суди Фатуллаев устидан 2007 йилги ҳукмни бекор қилган, лекин 2009 йилги икки ярим йилга кесиш тўғрисидаги ҳукмни ўз кучида қолдирган эди.\nШундай қилиб, Фатуллаев Европа суди қароридан кейин ҳам қамоқда қолаверди. Бироқ маҳаллий ва халқаро инсон ҳуқуқлари ташкилотлари ўз ҳаракатларини тўхтатмади. Журналист озод қилинишидан икки кун олдин эса, Халқаро амнистия ташкилоти Твиттерда кампания бошлаб юборди.\nТашкилотнинг Европа ва Марказий Осиё дастури директори ўринбосари Жон Дэлҳюзен Озодлик билан суҳбатда Фатуллаевга нисбатан қилинган адолатсизлик Халқаро амнистиянинг дунё мамлакатларидаги аъзоларини бефарқ қолдирмаганини, улар Озарбайжон раҳбарияти ва сиёсатчиларига журналистни озод қилиш талаби билан Твиттер орқали мурожаат қилганликларини айтиб берди. Жон Дэлҳюзен Эйнулла Фатуллаевнинг озод қилинишини “ижобий қадам”, деб баҳолади, бироқ айни пайтда ўз фикрини билдиргани учун қамалган бошқалар ҳануз турмада қолаётганини таъкидлаб ўтди.\nОзарбайжонлик журналист ўзбек шоири Юсуф Жума озодликка чиққанидан бир неча кун ўтиб қамоқдан чиқарилди.\nАйни пайтда Ўзбекистонда ўнлаб журналистлар қамоқда қолмоқда.\nУлардан бири – 10 йилга озодликдан маҳрум қилинган Солижон Абдураҳмоновдир. Ўзбекистоннинг Берлиндаги элчихонаси олдида унинг ҳимоясига ўтказилган норозилик тадбири, хабарларга қараганда, ўзбек дипломатлари ғашига теккан.\nUznews.net нашрига кўра, Ўзбекистон Ташқи ишлар вазири ўринбосари Владимир Норов ташрифи муносабати билан қабул уюштирган Ўзбекистоннинг Германиядаги элчихонаси журналист Солижон Абдураҳмонов ҳимояси учун ўтказилаëтган акция иштирокчиларини тарқатишни сўраб, полиция чақирган. Қаҳвани бемалол ичайлик, дейишгандирда?\nВоқеа жойига етиб келган полиция намойиш мақсадлари билан танишгач унинг қатнашчилари элчихона биносидан 50 метр узоқликда бўлиши кераклигини ва шу шарт билан акцияни давом эттиришлари мумкинлигини айтишган.


Партия фаоллари Ибн Сино музейида бўлди | "Адолат" СДП\nПартия фаоллари Ибн Сино музейида бўлди\nТиб илмининг султони Абу Али ибн Сино ўзининг маълум ва машҳур илми билан дунё тиббиётида инсон саломатлигини мустаҳкамлаш масаласига алоҳида эътибор қаратди. Албатта, бугун улуғ аждодимизнинг ноёб мероси ва ҳаёти, ижоди билан яқиндан танишиш мақсадида партиянинг 25 йиллиги муносабати билан Пешкў туманидаги Афшона Тиббиёт коллежида ташкил этилган музейда партия ходимлари, фаоллар учун саёҳат ташкил этилди. Асосий мақсад тиб илмининг султонининг ҳаёти ва ижоди билан яқиндан таништириш, уларнинг тиббий маданиятини оширишдан иборат бўлди.\nШунингдек, тадбир давомида Абу Али ибн Сино пойига партия вилоят Кенгаши раиси бошчилигида гулчамбар қўйилди. Кўтаринки кайфиятда ташкил этилган тадбир барчанинг маънавий дунёқарашини бойитишди кўмак бўлди.


Азим Аҳмедов: "Наманганлик мухлисларга раҳмат" | "NAVBAHOR" FUTBOL JAMOASINING RASMIY WEB SAHIFASI\nАзим Аҳмедов: "Наманганлик мухлисларга раҳмат"\nЯнги мавсум тайёргарлиги бошланган вақтда амалдаги мамлакат чемпиони «Пахтакор» ўз сафини янги футболчилар билан тўлдиришни бошлаб юборди. Хусусан жамоа «Навбаҳор»да йиллар давомида ўзини кўрсатиб, тажрибасини ошириб борган Азим Аҳмедовни таркибга жалб қилди. Аҳмедов наманганликларнинг асосий таркиб футболчиси сифатида тўп суриб келганди. Эндиликда у «Пахтакор» шарафини ҳимоя қилади. Унинг «шерлар»га ўтиши расман ҳал бўлганидан сўнг кичик Аҳмедов билан суҳбатда бўлдик.\n- «Пахтакор»га ўтишим шу яқин кунларда ижобий томонга ҳал бўлди, - дея гап бошлади Аҳмедов. Биласиз, ҳар бир футболчи келажакда кучлироқ жамоада тўп суришни ва ютуқларни қўлга киритишни истайди. Айнан шундай истак менда ҳам бор эди. «Пахтакор» варианти юзага келиб қолганидан сўнг эса буни қабул қилишга қарор қилдим. Албатта, бир тўхтамга келишим осон кечгани йўқ. Биринчи навбатда Одил акам билан маслаҳатлашдим. Қолаверса, «Навбаҳор» мураббийи ва раҳбариятига бу истагимни билдирдим. Барча билан ўзаро маслаҳатлашиб бўлганимдан сўнг "Пахтакор"га ўтдим.\n- Адашмасак, Сизга «Нефтчи» жамоаси томонидан ҳам таклиф тушганди, тўғрими?\n- Таклифлар бор эди. Лекин, «Пахтакор»дан тушган таклиф мени қизиқтириб қўйганди. Шу боисдан қолган таклифлар устида ўйлаб ўтирмадим. Осиё Чемпионлар лигасида ўйнаш орзусидаман. Шунингдек, бу клуб билан мамлакат чемпиони ва кубогини ютишни истаётганлигим боис, «шерлар» сафига бориб қўшилишни кўпроқ хоҳладим.\n- «Пахтакор»нинг дастлабки йиғинида иштирок этдингиз. Бу жамоада сизни қандай кутиб олишди? Таассуротлар билан ўртоқлашсангиз?\n- Таассуротларим яхши. Биласиз, мен «Пахтакор» академиясида таҳсил олганман. Бу жамоадаги кўплаб футболчиларни аввалдан яхши танийман ва муносабатларим яхши. Жамоага келганим кунимдан бошлаб, барча билан чиқишиб кета олдик. Асосийси, барчанинг кайфияти юқори. Янги мавсумда жамоа ўзи иштирок этадиган мусобақаларда зафар қучишга интилади.\n- Азим, «Навбаҳор» жамоасидагилар ҳам сизни осонликча қўйиб юборишмагандир?\n- Бўлмасамчи! Улар ҳам мени жамоада олиб қолмоқчи эканлигини айтишди. Лекин мен ҳам мақсадларимни айтганимдан сўнг бош мураббийимиз қароримни маъқуллади. Менга омад тилади. Аввало уларга ҳам миннатдорчилигимни билдираман. Чунки уларнинг ишончлари туфайли шу даражага кўтарилдим. Кўпроқ ишониб, тажрибамни ошириб боришимга ёрдам беришгани учун барчаларига раҳмат айтаман.\n- Собиқ жамоангизни қатор футболчилар тарк этишмоқда. Мухлислар Сизни кетганингизга салбий муносабат билдиришмадими?\n- Улар ҳам менинг қароримни тўғри тушунишган дея оламан. Қатор ишқибозлар телефон қилиб, бу борада мен билан суҳбатлашишди ва «Пахтакор»да ҳам чиройли ўйинлар кўрсатишимни исташларини маълум қилишди. Рости, бундан жуда хурсанд бўлиб кетдим. Чунки жамоада ўйнаган йилларимда ишқибозлар орасида ҳурмат қозонганлигимни сездим.\n- Жамоанит Сиздан ташқари қатор футболчилар ҳам тарк этишаётганлиги тўғрисида хабарлар тарқалмоқда. Бу борада қандай янгиликларни биласиз?\n- Ҳозирча ҳеч нимани билмайман. Бундай миш-мишлар доимо бўлиб келган. Лекин кўп ҳам уларга эътибор қаратмаслик лозим. Ҳаммасини январдан бошланадиган асосий йиғинларда билиб олиш мумкин бўлади. «Навбаҳор» етакчиларини ўзида сақлаб қолишига ишонаман. Жамоада қандайдир муаммолар бўлаётгандир. Лекин раҳбарият барчасини ижобий томонга ўзгартира олади.\n- «Пахтакор»дан тушган таклиф нимаси билан Сизни ўзига қарата олди?\n- Боя айтиб ўтганимдек, жамоа Осиё Чемпионлар лигасида тўп суради. Тўғриси мен шундай ўйинларда иштирок этишни истагандим. Наманганда ўтган йилларим давомида тажрибамни ошириб бордим. Қачондир фаолиятимни кучлироқ жамоада давом этириш истагида юргандим. Буни аввалги суҳбатларимда ҳам кўп маротаба таъкидлаб ўтганман. Янги мавсум арафасида олимдада шундай имконият юзага келиб қолгани сабабли бундан фойдаландим.\n- Хабарингиз бор, «Пахтакор»да рақобат «Навбаҳор»дагига нисбатан анча кучли ҳисобланади. Бу ерда кўплаб кучли ўйинчиларни борлигини унутмаслик лозим. Бу Сизни чўчитмадими?\n- Асло йўқ. Рақобат бор жойда албатта ўсиш кузатилган. Мен шу қоидага амал қилиб келганман. Билсангиз «Навбаҳор»да ҳам ўзига яраша рақобат бўлган. Лекин мехнатим билан таркибдан жой олганман. Муҳими, кайфиятни туширмасдан машғулотларда астойдил ишланса, мураббийни ишончини оқлаш мумкин.\n- Янги клубга ўтиб, шунга яраша олдингизга мақсадлар қўйгандирсиз?\n- Албатта. «Пахтакор» иштирок этадиган мусобақаларда майдонга тушиб, ғалабаларига ҳисса қўшиш. Бу клуб орқали ютуқларга эришмоқчиман. Шунингдек, терма жамоа йиғинларидан таклиф олиш учун боримни бермоқчиман. Асосийси, мақсадларим катта. Ўйлайманки, «Пахтакор»да ўйнаш орқали буларга эриша оламан.\n- Якунланган мавсум собиқ жамоангизга айланган «Навбаҳор» учун қандай кечди?\n- Бу йилги мавсум кутилганидан яхшироқ ўтди. Чунки аввалги мавсумларда жамоамиз элитада пастроқ ўринларни эгаллаётганди. Бахтиёр ака Ашурматов тайинланганидан сўнг барчаси ижобий томонга ўзгарди. Ғалабали юришни давом эттириб, мухлисларимизни қувонтирдик. Ишқибозларимизни хурсанд қилсак, бу биз учун катта кўрсаткич ҳисобланади. Негаки, наманганлик футбол мухлислари доимо жамоа учун қайғуриб келишган. Мағлубиятга учраган пайтларимизда ҳам бизни ёлғизлатиб қўйишмаган. Айнан шундай фидоий мухлисларимиз учун ҳам кўпроқ ғалаба қозонишга ҳаракат қилдик. Тўғри, айрим ўйинларда ўзимиз кутмаган натижалар ҳам бўлди. Омадсизликлар даврида ғалаба қозонишимиз қийин кечди. Лекин йигитлар ўз кучларига бўлган ишончлари орқали натижаларимизни яхшилаб бордик. Назаримда, якунланган мавсум «Навбаҳор» учун ёмон ўтгани йўқ.\n- Ҳайрия учрашувида ҳам иштирок этдингиз. Ундан олган таассуротлар қандай бўлди?\n- Мана шундай ўйинлар бўлиб туриши керак. Укамиз Ҳасанжонни даволаш учун бўлиб ўтган ҳайрия учрашуви жуда яхши ташкиллаштирилди. Асосийси, барча таниган ва билган футболчиларимиз билан ўйнаб, роҳаландик. Шу қатори бемор укамизга яқиндан ёрдам бера олганимиздан хурсандмиз. Ҳайрия учрашувларини кўпроқ ташкил қилиш фойдали албатта.\n- Суҳбатимиз сўнггида наманганлик мухлисларга тилакларингизни изҳор қилсангиз?\n- Авваламбор, барчани кириб келаётган янги йил билан табриклайман. Хусусан «Навбаҳор» ишқибозларини ҳам. Мухлисларимиз «Пахтакор» жамоасига ўтишимни тўғри тушунишларини истардим. Жамоа албатта ғалабали одимини давом эттиради. «Навбаҳор» катта тарихга эга жамоа ҳисобланади. 2016 йилги футбол мавсумида ҳам ўз ўйинларини топиб олган ҳолда, ишқибозларимизни муваффақиятлар билан хурсанд қилади. Мана шундай ашаддий мухлисларга жамоа билан бирга бўлишгани учун миннатдорчилик билдириб ўтаман!\nМанба: "Аср футболи" газетаси.


ЭЪТИБОР ОРТМОҚДА, МАСЪУЛИЯТ ҲАМ\nМамлакатимизда сўнгги икки йил мобайнида мактабгача таълим тизимини ривожлантиришга қаратилган эътибор бутунлай ўзгарди. Қабул қилинган қарор ва фармонларда бу ўз аксини топмоқда.\nБошқа соҳалар қатори ушбу соҳа ҳам Юртбошимизнинг доимий эътиборида эканлиги бежиз эмас, албатта. Чунки, баркамол авлод тақдири мамлакат, жамият тақдиридир. Мактабгача таълим тизими ёш авлод камолотида муҳим ўрин тутади. Бу, ўз навбатида, тизим ходимлари, педагоглар зиммасига улкан масъулият юклайди.\nАйни пайтда узлуксиз таълим тизимининг муҳим бўғини сифатида мактабгача таълим тизимини янада такомиллаштириш, нодавлат ва давлат-хусусий шерикчилиги асосида мактабгача таълим муассасалари фаолиятини кенгайтиришга алоҳида эътибор қаратилаётганини таъкидлаш жоиз. Энг муҳими, ушбу йўналишда амалга оширилаётган чора-тадбирлар халқимиз эътирофига сазовор бўлмоқда. Қувонарлиси, бу борадаги ташаббуслар қўллаб-қувватланмоқда.\n"Тимур-Файз" нодавлат мактабгача таълим муассасаси бугун 160 нафар болажонларни ўз бағрига қамраб олган. Яратилган имкониятлардан унумли фойдаланиб, фаолиятимизда ривожланган мамлакатлар мактабгача таълим тизимидаги замонавий тажрибаларни қўллаб келяпмиз. Малакали мутахассислар жалб этилиб, таълим-тарбия сифат ва самарадорлигини янада оширишга алоҳида эътибор қаратяпмиз. Шу билан бирга, тарбияланувчилар қамровини кенгайтириш, ота-оналар, айниқса, кам таъминланган оилалар учун қулай шароитлар яратишга ҳаракат қиляпмиз.\nДилбандларимизнинг бахту камоли йўлидаги камтарона меҳнатларим, озгина бўлса-да соҳа ривожига қўшаётган ҳиссам юксак эътироф этилиб, Президентимизнинг "Ўқитувчи ва мураббийлар куни муносабати билан таълим-тарбия тизимида алоҳида ўрнак кўрсатган ходимлардан бир гуруҳини мукофотлаш тўғрисида"ги фармонига мувофиқ, "Шуҳрат" медали билан тақдирландим. Кутилмаган бу рағбат, мукофот мени ва жамоамни жуда руҳлантириб юборди. Мазкур йўналишда ташаббус кўрсатиб, янада куч-ғайрат билан меҳнат қилишга ундади. Эътибор ва ғамхўрлик учун Президентимиздан чексиз миннатдорман.\nМуаллиф: Дилфуза РАВШАНОВА, "Тимур-Файз" нодавлат мактабгача таълим муассасаси мудири\n3.10.2018 133 № 77 Таълим


КИТОБХОНЛАРНИ ДЎСТЛАШТИРГАН “КИТОБХОНЛАР КЛУБИ”\nAsosiy > Yangiliklar > КИТОБХОНЛАРНИ ДЎСТЛАШТИРГАН…\nҲозирги вақтда кўз ўнгимизда дунёнинг геополитик, иқтисодий ва ижтимоий, ахборот коммуникация манзарасида чуқур ўзгаришлар рўй бераётган, турли мафкуралар тортишуви кескин тус олаётган бир вазиятда, барчамизга аёнки, фикрга қарши фикр, ғояга қарши ғоя, жаҳолатга қарши маърифат билан курашиш ҳар қачонгидан кўра муҳим аҳамият касб этмоқда.\nБутун инсониятни зулмат, жаҳолат, залолатдан фақат илму маърифатгина халос эта олиши барчага маълумдир. Ва мана шу илму маърифат китоб ўқиш, илм олиш билангина бўлади.\nДарҳақиқат, илм олишлик, онг, англаш ва тафаккур қилиш, биз инсонларни Аллоҳ таоло томонидан яратилган бошқа мавжудотлардан ажратиб турувчи мезон, инсонни улуғловчи неъмат саналади.\nКўп китоб ўқиган, илмга чанқоқ бўлган кишининг тафаккур доираси ҳам бошқаларникидан ажралиб туради. У оламни, ҳаёт ҳақиқатини, яхши-ёмонни теранроқ англайди. Нима учун дунёга келгану, нима билан ўзининг қадрли бўлган умрини ўтказмоқда, қайси амали фойдали ва қайси иши нотўғри экани борасида мушоҳада этади. Китобхон бўлган одам нафақат ўзи, балки оила аъзолари, фарзандлари ва атрофдагиларни ҳам китобнинг сирли олами томон чорлайди. Секин – аста эса жамиятда китоб ўқишга бўлган истак ортиб бораверади.\n“Китоб-буюк хазина” деб бежизга айтилмаган. Китоб ўқиган инсоннинг маънавияти бой бўлади, дунёқараши ўзгаради, ақлу-заковати юксалади.\nМаънавият олами гўзаллиги, нафосатини китоб, китобхонлик маданиятисиз тасаввур қилиб бўлмайди. Китоб ўқиш инсон учун муваффақият ва саодат эшикларини очувчи калитдир. Илм излаш, китоб мутолаа қилиш кишининг дунёқарашини кенгайтиради, ўзига хос лаззат бағишлайди. Ўзгалар олдида кишининг илмий, маданий ва аҳлоқий савиясини юқорига кўтаради. Зеро, кўп ўқиган, билимдон инсоннинг умуман ўқимаган ёки кам ўқийдиганлардан ҳар соҳада имконият доираси кенгроқ бўлади.\nДавлатимиз раҳбарининг 2017 йил 13 сентябрдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги 3271-сонли қарорига мувофиқ, Алишер Навоий номидаги Сирдарё вилоят ахборот-кутубхона марказида “Китоб ақл қалъаси” номли китобхонлар клуби ташкил этилган бўлиб, ушбу клубни ташкил қилишдан мақсад маънавий ҳаётни мазмунли ўтказиш, мутолаа маданиятини шакллантириш, ёшларни ижодкорликка, ихтиролар, кашфиётлар қилишга даъват этишдир.\nКитобхонлар клубида турли мавзуда адабий, оммавий тадбирлар ўтказилиб келинмоқда. Бу каби тадбирларни ўтказишдан мақсад, китобхонликни кенг тарғиб қилиш ва китоб ўқиш маданиятини шакллантириш, уларни комиллик сари юксалишига хизмат қилишдир.\nҲозирги кунда китобхонлар клуби аъзолари 30 нафарни ташкил этди. “Китоб ақл қалъаси” номли китобхонлар клубига 7 ёшдан 70 ёшгача бўлган барча китобхонлар аъзо бўлишган.\nХулоса қилиб айтганда, давлатимиз раҳбарининг Фармойишида белгиланган вазифалар, бир томондан, азалдан китобсевар халқимиз, шу жумладан, ёшларимизнинг китоб мутолааси ва китобхонлик маданиятини юксалтириш юзасидан ҳозирги замон талаблари даражасида жуда кенг имкониятлар яратишга қаратилган бўлса, иккинчи томондан, яқин вақт оралиғида Ўзбекистонимизнинг том маънода китобхонлар юртига айланишига хизмат қилади.\nА. Навоий номидаги Сирдарё вилоят\nумумий ўқув зали сектори мудири\nSahifaning so`nggi yangilangan sanasi: 11.04.2019, Payshanba


Ўзбекистоннинг давлат қарзи миқдори камайди | Qalampir.uz\nЎзбекистоннинг давлат қарзи миқдори камайди\nЖамият\t28 Май 08:36 11425\n2021 йилнинг 1 апрель ҳолатига давлат қарзи 23,2 млрд. долларни ёки ЯИМга нисбатан 40,1 фоизни ташкил этди ва йил бошига нисбатан 133,7 млн. долларга ёки ялпи ички маҳсулотга нисбати 0,3 фоизга камайди. Бу ҳақда Молия вазирлиги ҳисоботида қайд этилган.\n• давлат ташқи қарзи 21,0 млрд. долларни ёки ЯИМга нисбатан 36,3 фоизни ташкил этди ва йил бошига нисбатан 73,6 млн. долларга ёки ялпи ички маҳсулотга нисбати 0,2 фоизга камайди;\n• давлат ички қарзи 2,2 млрд. долларни ёки ЯИМга нисбатан 3,8 фоизни ташкил этди ва йил бошига нисбатан 60,1 млн. долларга ёки ялпи ички маҳсулотга нисбати 0,1 фоизга камайди.\nДавлат қарзининг 133,7 млн. долларга камайиши, асосан, янги жалб қилинган қарз маблағларининг ўзлаштирилишига қарамай давлат қарзи бўйича асосий қарз тўловларининг амалга оширилиши ҳамда давлат қарз портфели таркибидаги валюта курсларидаги ўзгаришлар билан изоҳланди.\nЖорий йилнинг I чорагида:\n• Ўзбекистон Республикаси номидан жалб қилинган ташқи қарз қолдиғи 126,2 млн. долларга камайди;\n• давлат кафолати остида жалб қилинган ташқи қарз қолдиғи 52,6 млн. долларга ошди;\n• давлат кафолати остида жалб қилинган ички қарз қолдиғи 73,1 млн. долларга камайди;\n• давлат қимматли қоғозларини эмиссия қилиш натижасида юзага келган мажбуриятлар қолдиғи 135 млрд. сўмга ошди.\nҚайд этилишича, давлат қарзининг ЯИМга нисбатининг пасайиши юқоридагилар билан бирга жорий йилнинг I чорагида кузатилган реал иқтисодий ўсиш натижасида ЯИМ ҳажмининг ошиши билан ҳам изоҳланади. Хусусан, 2021 йилнинг январь-март ойларида ЯИМ реал ўсиш суръати 3 фоизни ташкил этган.\n2021 йилнинг I чорагида давлат қарзи ўзгаришига энг катта таъсир кўрсатган валюта Япония иенаси бўлган. Хусусан, 2021 йилнинг январь-март ойларида Япония иенаси АҚШ долларига нисбатан 6,1 фоизга қадрсизланган (Япония иенасида жалб қилинган давлат ташқи қарзи портфелнинг 11,0 фоизини ташкил этади).\n22 Октябрь 14:00 26440\n24 Октябрь 22:45 21699\n23 Октябрь 22:25 19922\n22 Октябрь 22:47 19206\n22 Октябрь 09:22 18441


Бир қатор нашрлар Ахборот ва оммавий коммуникациялар агентлигидан огоҳлантириш олди - Anhor\nAnhor Все посты Бир қатор нашрлар Ахборот ва оммавий коммуникациялар агентлигидан огоҳлантириш олди\nБир нечта ижтимоий-сиёсий онлайн-ОАВ регулятор – Президент администрацияси ҳузуридаги Ахборот ва оммавий коммуникациялар агентлиги (АОКА)дан огоҳлантириш олганини маълум қилди, деб ёзади Spot.uz.\nГазета.uz билан боғлиқ ҳолатда “Президент COVID-касалхоналарни оптималлаштиришни топширди” сарлавҳали янгилик бунга сабабчи бўлган, Kun.uz нашрида эса – ижтимоий тармоқлар фойдаланувчиларининг газ ва электр таъминоти билан муаммолар ҳақидаги фикрларининг чоп этилиши.\nБиринчи ҳолатда регулятор ахборот “текширилмаган маълумотлар асосида” чоп этилган ва шу муносабат билан билдирилган муносабат “жамоатчиликда нотўғри фикр шаклланишига олиб келган” деб ҳисоблаган.\n“Газета.uz нашри янгилик президент матбуот хизматининг хабари асосида ёзилганлигини қайд этиб, огоҳлантириш хатини ҳукуматга “ёқмайдиган” саволларни беришни тўхтатишга мажбур этишга уринишга ўхшаш хаддан ташқари реакция деб ҳисоблади.\nИккинчи ҳолатда эса, регулятор жойларда аҳолини газ ва электр билан таъминлаш муаммоси материалда бир томонлама ва эмоцияларга берилган ҳолда ёритилган деб ҳисоблаган. Kun.uz нашри ўзбекистонликларнинг кўпчилигини қийнаётган муаммога эътибор қаратишга қарор қилинди, дея қайд этган ҳолда, АОКАнинг хатига журналистик фаолиятга босим сифатида қарамоқда.\nБундай огоҳлантиришларни яна қатор ОАВ ҳам олган. Барча ҳолатларда регулятор таҳририятларни “жиддий ҳуқуқий оқибатлар” ҳақида огоҳлантиради.


Ўзбекистон Республикаси Президентининг 2019 йил 5 февралдаги ПФ-5656-сон “Алкоголь ва тамаки маҳсулотларини ишлаб чиқариш ва уларнинг айланмасини давлат томонидан тартибга солишни такомиллаштириш ҳамда узумчилик ва виночиликни ривожлантиришга доир чора-тадбирлар тўғрисида”ги Фармони 1-иловаси ва Вазирлар Маҳкамасининг 2019 йил 24 сентябрдаги 800-сонли Қарорига асосан “E-IJRO AUKSION” электрон савдо майдончасида аукционга чиқарилган Самарқанд вилоятида жойлашган қуйидаги жамиятлар бўйича\nСамарқанд вилоятида жойлашган 17 та хўжалик жамиятлари устав капиталидаги Давлат активларини бошқариш агентлиги улушлари ҳудудий бошқарма номига ўтказилди\nЎзбекистон Республикаси Давлат активларини бошқариш агентлигининг 2019 йил 29 октябрдаги 269-П-сонли “Давлат иштирокидаги корхоналарни бириктириш тўғрисида”ги буйруғига асосан вилоят ҳудудида жойлашган 17 та МЧЖ ва 6 та акциядорлик жамиятлари устав капиталидаги Агентликнинг улушларини ҳудудий бошқарма номига ўтказиш учун 2019 йил 15 ноябрдаги топшириш-қабул қилиш далолатномаси имзоланган.\n«Банкротлик тўғрисида»ги қонунга ўзгартиш ва қўшимчалар киритиш тўғрисидаги қонун Президент томонидан имзоланди.\nТадбиркорлар ва ишбилармонлар диққатига!!!\nЖорий йилнинг 20, 21, 23 декабр кунлари Самарқандда тадбиркорлар ва ишбилармонлар учун давлат объектлари ярмаркаси ўтказилади.\n«E-IJRO AUKSION» электрон онлайн савдо майдончаси орқали қуйидаги давлат кўчмас мулк объектларини ижарага олинг!


Биринчи пулли трасса Тошкент ва Самарқандни боғлайди – Газета.uz\nФото: Инвестициялар қўмитаси.\nБиринчи пулли трасса Тошкент ва Самарқандни боғлайди\nМамлакатдаги биринчи пулли трасса Тошкентдан Самарқандгача масофани икки соатгача вақтда босиб ўтишга имкон беради.\n12 сентябрь 2018, 14:49 Иқтисодиёт\nИнвестициялар бўйича давлат қўмитаси раисининг биринчи ўринбосари Лазиз Қудратов 8 сентябрь куни Cengiz-Kolin-Kalyon (CKK) Туркия компаниялари консорциуми вакиллари билан учрашув ўтказиб, Тошкент-Самарқанд йўналиши бўйича давлат-хусусий шерикчилик тамойиллари асосида автомобиль йўли қурилиши лойиҳасини муҳокама қилди. Бу ҳақда қўмита матбуот хизмати хабар қилди.\nТурк консорциуми билан Ўзбекистондаги биринчи пулли автотрасса қурилиши бўйича инвестицион лойиҳа Туркия президенти Режеп Таййиб Эрдўғоннинг баҳорда Ўзбекистонга ташрифи чоғида имзоланган эди. Автомобиль йўллари давлат қўмитаси лойиҳада миллий шерик сифатида иштирок этади.\nМагистрал лойиҳаси бўйича қурилиш ишларининг 2019−2020 йилларда амалга оширилиши белгиланган. Турк пудратчиси вакилининг маълум қилишича, лойиҳа Тошкентдан Самарқандгача масофани икки соатда босиб ўтишга имкон туғдиради.\nЛойиҳани ишлаб чиқишда магистралнинг аҳоли манзилларидан узоқроқдан ўтиши, яйлов ва экин майдонлари ҳамда атроф-муҳит ҳолатига салбий таъсирини имкон қадар қисқартириш масалалари ҳисобга олинади.\nCengiz-Kolin-Kalyon (CKK) консорциуми Янги (Учинчи) Истанбул аэропорти, Анқарадаги тезюрар поездлар темир йў вокзали, метрополитен линияси қурилиши каби йирик лойиҳалардаги иштироки билан машҳур.\n09.07 Яна 188 нафар кишида коронавурус тасдиқланди (жами — 11447)\n09.07 28 ёшли коронавирус бемори вафот этди\n09.07 Жаҳонгир Ортиқхўжаев пойтахт аҳолисига мурожаат билан чиқди


Комил Алламжонов «Шоввозсой» атрофидаги воқеаларга муносабат билдирди — Sof.uz\nКомил Алламжонов «Шоввозсой» атрофидаги воқеаларга муносабат билдирди\n20.03 12:39 1136 Ўзбекистон\nМиллий масс-медиани қўллаб-қувватлаш ва ривожлантириш жамоат фонди раиси Комил Алламжонов «Kun.uz» сайти билан суҳбатда «Шоввозсой» ҳақида тарқалган хабарларга тўхталди.\n«Президентимизнинг жавобларидан кейин бу масалага ўрин қолмади, деб ҳисоблайман. Биз ҳар доим ҳар қандай кўтарилган масалага зудлик билан ва тўғри жавоб бериш тарафдори бўлиб келганмиз. Самимийлик ва очиқлик фойда берса беради-ки, лекин зарар келтирмайди.\nҲар доим бир фикр тарқалдими, иккинчи тарафнинг ҳам фикри билан қизиқиш керак. Энди бу масалада у томонни ҳам, бу томонни ҳам маълумотларини эшитиб, халқнинг ўзи хулоса чиқариб олади, деб ўйлайман. Энг асосийси, президентимизнинг ўзлари билан боғлиқ шахсий масалага ҳам очиқ юз билан жавоб беришларини мен яхши сигнал деб ҳисоблайман», – деди Комил Алламжонов.\nМасс-медиа фонди раҳбари аввалроқ «Ўзбекистон темир йўллари» берган изоҳдаги ҳақиқатга тўғри келмайдиган ҳолатлар ҳақида ҳам гапирган.\n«Бу ҳолатларни мен ҳам Ўзбекистон фуқароси сифатида кузатиб бордим. Албатта, буни «Ўзбекистон темир йўллари» матбуот хизматининг пала-партиш ва ўйламай қилган иши деб ҳисоблайман. Уларнинг ёлғон маълумотлар бериши, ўша видеоларни тарқатиши қандай оқибатларга олиб келишини бугун матбуотда кўрдик.\nМатбуотда бир олтин қоида бор: Ҳар қандай берилаётган маълумот ёки изоҳ ёлғондан иборат бўлиши керак эмас. Мусулмончасига айтганда, ёлғон аралашган жойдан барака қочади. Шунинг учун ҳам биз доим матбуот хизматлари ходимларининг малакасини ошириш жуда ҳам муҳимлигини айтиб келамиз. Ўйламасдан тарқатилган бу маълумот ҳам қандай миш-мишлар ва ёлғон маълумотлар кўпайиб кетишига сабаб бўлди», — дея қайд этади Комил Алламжонов.\nЭслатиб ўтамиз, ўтган ойда ижтимоий тармоқларда «Угам-Чотқол» миллий табиат боғи тасарруфидаги «Шоввозсой» ҳақида турли хабарлар тарқалганди. Бу хабарларга «Ўзбекистон темир йўллари» муносабат билдирганди.\n18 март куни журналистнинг шу масалада берган саволига президент Шавкат Мирзиёев бу маскан давлатга тегишли экани, мартабали ёки Ўзбекистонга фойдаси тегадиган инсон келса, ўзи ҳам меҳмон билан боришини айтиб ўтди


D витаминининг кутилмаган фойдаси маълум килинди – КУН УЗ\nГлавная / Жамият / D витаминининг кутилмаган фойдаси маълум килинди\n26.10.2019\tЖамият Comments Off on D витаминининг кутилмаган фойдаси маълум килинди 168 Показы\nОлимлар ултрабинафша нурланишнинг терига таъсирида ёки D витамини кабул килинганда инсон ичагидаги бактериялар таркиби узгаришини аниклашди. Мутахассисларнинг фикрича, D витамини организмнинг химояловчи хусусиятларини анча яхшилайди. Бу хакда Frontiers in Microbiology нашрида маълум килинган.\nМутахассисларнинг эслатишича, куёш нурининг таъсири организмда иммунитетни оширувчи D витамини ишлаб чикилишига кумак беради. Шунингдек, бу витамин кушимчалар сифатида кабул килинади. Бу сафар олимлар D витамини ишлаб чикилиши ва инсон ичаги микробиоми таркиби уртасида богланиш бор-йуклигини текширишга карор килишган.\n20 дан купрок киши иштирок этган тажриба кишда утказилган. Иштирокчиларнинг бутун танаси бир дакикадан 3 марта ултрабинафша нурланишга учратилган. Натижада тажриба охирида иштирокчиларнинг организмидаги бактериялар турфа хиллиги анча ошган. Шу билан бирга бир кисм иштирокчилар D витамини кабул килган. Уларда тажриба охирида бактериялар таркиби сезиларли узгармаган.\nМутахассисларнинг таъкидлашича, D витамини йугон ичак саратонидан химояловчи Lachnospiraceae оиласига мансуб бактериялар купайишига энг куп таъсир килган.\nКалбингни асрагин, болам!


Жиноий ўтмишга эга 6 машҳур юлдуз\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жиноий ўтмишга эга 6 машҳур юлдуз\t17:01, 12 май 2016\tБойлик ва машҳурликка эришган инсонлар доимо омма диққат-эътиборида бўлади. Улар оммадан, ОАВдан ҳар қанча ўтмишини яширишга ҳаракат қилмасин, бунинг иложи бўлмайди. Айниқса, қонунбузарликларга йўл қўйишган бўлса, буни беркитишнинг асло иложи йўқ. Ҳамма қатори улар қилган жинояти учун жазо олишга мажбурдир.\n6. Хью Грант (Hugh Grant) – Фоҳиша хизматидан фойдаланган\nБуюк Британиялик машҳур юлдуз фильмларда адабий тилда гапирувчи маданиятли инсон, ақлли ва яхши йигит ролларини ижро этган Хью Грантнинг жиноят устида қўлга тушиши мумкинлиги ақл бовар қилмайдиган ҳолатдир. Фоҳиша хизматидан фойдалангани учун Хью Грантнинг полиция маҳкамасида қамоққа олингани акс этган сурат ижтимоий тармоқ фойдаланувчиларини ҳайратга солган эди. Грант Голливудда фоҳишанинг олдига келиб, машинасига миндирган пайтда, унинг ортидан келган полициячи уни тўхтатган. Грант полициячига қўпол муомала қилмаган. У машинасига миндирган фоҳиша Дивайн Браун Грант уни машҳур қилганлиги учун миннатдорчилик билдирган. Бу жанжалдан кейин у телевидениега чиқиш ва интервьюлар ҳисобига 1500000 доллар пул ишлаб топган. 5. Вайнона Райдер (Winona Ryder) – Катта миқдорда ўғирлик қилиш\nБарчага гўзал табассуми билан манзур бўлган Вайнона Райдер одамда самимий ва беғубор инсон сифатида таассурот уйғотади. Аммо у ҳам қонун олдида жавоб беришга мажбур бўлган. Вайнона Райдер 2001 йилда “Saks Fifth Avenue” савдо дўконидан 6000 доллар миқдоридаги аксессуарларни ўғирлаган. Унга 3 йилгача қамоқ жазоси берилиши лозим бўлса-да, прокурор уни қилган ишидан пушаймон бўлишга, бу ишининг нотўғрилигини англашига имкон беради.\n4. Жорж Майкл (George Michael) – Шаҳвоний бузуқлик\nЖорж Майкл 80 йилларда дунёга машҳур бўлган “Wham” дуэт гуруҳидаги катта муваффақияти сабабли барча қизларнинг орзусидаги йигит эди. Аммо унинг шаҳвоний бузуқлиги тўғрисидаги шов-шув барча хоҳишларга нуқта қўйди. Полиция томонидан қўлга олинган Жорж Майкл жаримага тортилиб, 80 соатга жамоат ишига жалб этилган. 3. Линдсей Лохан (Lindsay Lohan) – гиёҳвандлик моддаси сақлаш, гиёҳвандлик моддаси истеъмол қилган ҳолда автомобиль бошқариш\nЛиндсей Лохан носоғлом турмуш тарзи, тез-тез қамоққа тушиши билан ҳеч кимни ҳайратга солмай қўйган. Унинг неча марта қамалганини ҳисоблаш учун қўлдаги бармоқлар ҳам камлик қилади, у ўз хатосидан хулоса чиқариш ниятидан йироқ, бу ҳақда ўйлашни ҳам истамайди. Лохан суд курсисига 20 мартадан ортиқ ўтирган, 6 ойдан ортиқ вақт қамоқхонада сақланган.\n2. Жеймс Браун (James Brown) – Босқинчилик, гиёҳвандлик моддаси сақлаш, тан жароҳати етказиш\nФанк услубидага куйлар ижрочиси Жеймс Браун ёшлигида босқинчилик қилгани учун қамоққа тушган. Қамоқдан озод бўлгач, диний қўшиқларни куйлаш билан шуғулланган. Кейинчалик R&B вокал гуруҳига қўшилган, улар келажакда машҳур “Famous Flames” гуруҳига айланган. Полиция билан бўлган бир неча тўқнашувлардан кейин у батамом жиноятчи номини олиб, тан жароҳати етказиш, инсон ҳаётига хавф солиш каби жиноятларда айбланиб, қамалди.\nБраун қамоқдан озод этилгач, анчага жиноий фаолият билан шуғулланмади, аммо 1998 йилда гиёҳвандлик моддаси сақлашда айбланиб, гиёҳвандликдан қутулиш учун 90 кунлик мажбурий даволаниш курсларига қатнашди.\n1. Дон Кинг (Don King) – Қотиллик\nДон Кинг деган номни эшитганда кўз олдингизга ёввойи сочли эркак намоён бўлади. Америкалик бокс проумоутери Дон Кинг ўз номи билан бокс оламидаги машҳур инсондир. У Муҳаммад Али, Майк Тайсон, Эвандер Холифилдларни дунёга танитди.\nБу машҳур боксчилар ундан миннатдор бўлмай, алдаганлиги учун Кингни судга беришган. У барча даъволарни судгача ҳал қилиб, қамоққа тушмай, сувдан қуруқ чиқишга муваффақ бўлган.\nДон Кинг 13 йил давомида 2 кишини ўлдиргани учун қотилликда айбланган. Биринчи ҳолатда у ўзимни ҳимоя қилдим деб оқлаган. У ўғирликка тушган одамнинг елкасидан отиб ўлдирган. Иккинчи қотиллик 1966 йилда содир бўлган. У қарзини беролмаган одамни тепкилаб ўлдирган. Аммо у қотиллик қилиш нияти бўлмаган деб, атиги 4 йил қамоқда сақланган.


Курдлар мухторият президентини сайламоқда\nИроқ шимолидаги Курдистон мухтор округида президентлик ва маҳаллий парламентга сайловлар ўтказилмоқда. Хабарларга кўра, мухторият аҳли сайловда фаол овоз бермоқда.\nКурдистон мухтор округининг Эрбил, Даҳук ва Сулаймония вилоятларида овоз бериш ҳуқуқига эга икки ярим миллионга яқин фуқаро рўйхатга олинган. Маҳаллий ахборот агентликлари 25 июл кунги сайловда овоз берувчиларнинг фаоллиги юқори даражада эканини хабар қилмоқдалар.\nМинтақа деярли барқарор бўлишига қарамай, сайлов давомида хавфсизликни таъминлаш учун хавфсизлик кучларининг 20 мингга яқин аскари сафарбар қилинган. Овоз берувчиларга эса сайлов участкаларига яёв боришга ёки ҳукумат томонидан ажратилган махсус автобусларда боришга рухсат берилган.\nИроқлик курдлар илк маротаба тўғридан-тўғри мухторият президентини сайламоқдалар.\nПрезидентликка беш номзод даъвогарлик қилмоқда ва амалдаги президент Масъуд Барзанийнинг бу сайловдаги имкониятлари юқори баҳоланмоқда:\n- Курдистон халқининг президент ва маҳаллий парламент аъзоларини сайлаётганини кузатишдан биз мамнунмиз. Ишончимиз комилки, бугунги сайловлар Бағдод билан мавжуд тафовутларни бартараф этишга, миллий бирдамлик, курд ва араблар, қолаверса, Ироқдаги бошқа этник гуруҳ вакиллари ўртасида қардошлик ришталарини мустаҳкамлашга хизмат қилади, деди сайлов участкаларидан бирида овоз берган Масъуд Барзаний.\nАксар курдлар Ироқ пойтахти Бағдодда ҳам овоз бердилар. Пойтахтда овоз берган Муҳаммад Али исмли сайловчи гапиради:\n- Мен курдман, Сулаймония шаҳриданман. Менинг оилам мазкур шаҳарда овоз берди. Мен Бағдодда ишлаганим боис шу ерда овоз беришга ва бу демократик жараёнларнинг бир бўлаги бўлишга қарор қилдим, деди курд сайловчиларидан бири.\nМаҳаллий парламентга ўтказилаётган сайловда эса Курдистон Демократик партияси ва Ватанпарвар иттифоқи коалициясининг яхши натижага эришиши кутилмоқда.\nАйни пайтда Курдистон мухтор округидаги сайловлар Бағдод ва Киркук расмийлари ўртасида ҳудуд ва нефтдан тушган даромадни тақсимлаш борасида қизғин тортишувлар бораётган даврга тўғри келди.\nКўпгина курдлар Бағдоднинг нефт заҳираларини қандай ўзлаштириш ва ундан тушаётган даромаднинг нималарга сарфлаш лозимлиги борасидаги режаларига қарши чиқмоқдалар.\nКурдистон мухтор округи жорий йилнинг июн ойидан бошлаб қўшни Туркияга нефт сота бошлади.\nСўнгги маълумотларга кўра, сайлов участкалари маҳаллий вақт билан соат 6 да ёпилади ва сайлов натижаларининг келаси ҳафта давомида эълон қилиниши кутилмоқда.


17:07 / 10.10.2019 814 pdf Ўқиш режими + -\nАввал хабар қилганимиздек, улуғ муҳаддис, усулий фақиҳ, баҳрул улум, Мавлоно Неъматуллоҳ Аъзамий ҳафизаҳуллоҳ Тошкент бўйлаб зиёратни бошлаган эдилар.\nБугун 2019 йил 10 октябрь куни баҳрул улум, Мавлоно Неъматуллоҳ Аъзамий ҳафизаҳуллоҳ Тошкентдаги Қорасарой кўчасининг Ҳасти Имом (Ҳазрати Имом) мажмуасидан бошладилар ва у ердаги музей-кутубхонада сақланаётган Усмон Мусҳафини кўздан кечирдилар.\nСўнгра Тошкент шаҳар Шайхонтоҳур тумани Кўкча даҳасидаги «Шайх Зайниддин» қабристонига келишди. У ерда фазилатли шайх Муҳаммад Содиқ Муҳаммад Юсуф роҳимаҳуллоҳ қабрлари зиёрат қилинди.\nШундай қилиб, улуғ аллома, баҳрул улум, Мавлоно Неъматуллоҳ Аъзамий ҳафизаҳуллоҳнинг айниқса, юртимиз – Ўзбекистонга ташриф буюришлари, муқаддас қадамжоларимизни зиёрат қилишлари унутилмас, тарих зарварақларига битилди.\nШу билан улуғ муҳаддис, усулий фақиҳ, баҳрул улум, Мавлоно Неъматуллоҳ Аъзамий ҳафизаҳуллоҳнинг Ўзбекистон бўйлаб қилган зиёратлари ўз ниҳоясига етди.\n14:59 / 09.10.2019 570\n10:30 / 11.10.2019 864\n590 11:30 / 26.10.2019\n894 10:02 / 23.09.2019\n180 10:31 / 16.09.2020\n3675 06:47 / 07.09.2018


Болаликдан воз кечолмайдиганлар офиси » Скачать музыку бесплатно новинки музыки 2016-2017\nДунёда шундай ишхона борки, у ерда ишлайдиганларнинг уйга кетгилари келмайди. Шинам офис, пинг-понг, ўйин приставкалари! Ишнинг ўзи эса сафар қилишл билан боғлиқ. Бу Лондондаги Expedia офисидир. Компания иш қидириш бўйича Glassdoor сайтининг энг яхши иш берувчилар рейтингида биринчи ўринни эгаллади. Бу бежизга эмас: Expedia ходимлар ўзларини бахтли сезишлари учун барча имкониятларни ишга солади. Масалан, бу ерда 12 ойдан ортиқ ишлаганлар учун компания саёҳат учун сарфланадиган 6-10 минг фунт стерлинггача харажатларни ўз ҳисобидан тўлайди. Офис томида кенг айвон жойлашган бўлиб, бу ерда оқшом зиёфатлари ўтказилади, бир нечта бепул барлар ва суҳбатлашиб ўтириш ҳамда ҳордиқ чиқариш учун майдончалар мавжуд. Ташқаридан қараганда Expedia офиси Лондондаги бошқа бинолардан мутлақо фарқ қилмайди. Лекин ичкарида бутунлай бошқача манзарага гувоҳ бўласиз. Қабулхона деворларига компания ходимларининг таътил давомида олинган суратлари илинган. Ходимлар 14 минг долларгача етувчи бонуслар ҳисобига саёҳат қилиш имкониятига эга бўладилар. Ичкарида аксарият юқори технологияли компанияларда бўлгани каби пинг-понг ва кикер бор. Бу ерда Steam ўйин платформаси асосидаги «Формула-1» симуляторлари ҳам ўрнатилган. Ўйин консолларини ёқтирувчилар Sony Playstation ва Xbox қурилмаларида ўйин ўйнашлари мумкин. Техник директор Лиз Эстоунинг айтишича, компанияда катта болалар учун ўйин муҳитини яратишга ҳаракат қилинади. Ходимлар ҳаттоки офис бўйлаб кекс ва ичимликлар тарқатишга мўлжалланган GPS-навигаторли трамвайча ҳам ясашган. Лиз Эстоунинг сўзларига кўра, унинг ҳамкасблари трамвайча олдига боришга эринишади, шунинг учун унга махсус сенсорлар ўрнатиш устида иш олиб боришмоқда. Шунда трамвай деворларни «кўра» олади ва уни iPhone ёрдамида бошқариш мумкин бўлади. Офиснинг энг диққатга сазовор томонларидан бири томдаги улкан айвондир. «Ёз фаслида том устидаги айвонда ўтириш роҳат», — дейди ходимларни танлаш бўйича маслаҳатчи Кон Марни. «Бир ойда бир марта пайшанба куни биз кеч соат бешдан етти яримгача айвонда йиғиламиз. Бу ер суҳбатлар ўтказиш учун аъло жой», — дейди Марни. «Бу ерда бир кунда ўн соатлаб ишламайсиз. Истасангиз, пинг-понг ўйнашингиз мумкин. Хаёлингизни бир жойга йиғиш учун айвонда ўтиришингиз мумкин». Лиз Эстоунинг айтишича, Expediaда жудаям очиқ муҳит ҳукм суради. «Бу ерда аёл ёки эркаклигингизнинг аҳамияти йўқ. Бу ерда ҳар бир кишининг айтган гапига қулоқ солинади, ҳар бир ходим компания равнақига ўз ҳиссасини қўшишга интилади». Тушлик қилинадиган столлар устига планшетлар ўрнатилган. Албатта, бу ерда фақатгина ўйин ўйнашмайди. «Менимча, биз халқаро компания бўлганимиз боис энг мураккаб иш тунда ҳам телефон орқали мулоқотлар ўтказишдир», — дейди Марни. «Мен эрталабки соат бешда ҳам, тунги ўн бирда ҳам телеконференцияларда иштирок этганман ва бу осон эмас. Иккинчи томондан, бу ерда иш вақти чегараланмаган», — дея қўшимча қилади Марни. Барча мулоқот хоналари ёрқин рангларда ва ҳар бири ўзига хос безатилган. Техник директор Лиз Эстоу халқаро компанияда ишлаш ҳам ижобий, ҳам салбий тарафларига эга деган фикрда. «Менинг ишимнинг энг ёмон томони – бу соат минтақаларининг ўзгариши. Баъзида сафардан қайтиб келиб эрталабки соат учда уйқуга ётган пайтларим бўлган». Manba: xabardor.uz


Ҳақиқатлар 3 қисм — Dilkashradio.com\nАссалому алайкум. Ҳақиқатларни билиб олишда давом этамиз. Чунки бу ҳақиқатлар бизни душманимиз алдовларидан ҳалос этади.\n8. Масиҳнинг қони ҳар қандай гуноҳдан ҳалос этади. Масиҳнинг қони ўтмишдаги, ҳозирги ва келажакдаги гуноҳларни ювади. Бу билан гуноҳ қилаверсам бўлади, деб ўйламанг. Аксинча, Масиҳнинг қони гуноҳларимизни ювишини англаган ҳолда, камтарлик билан Худонинг йўлида юришимиз керак. Забур китобини ёзган Довуд пайғамбар гуноҳнинг нақадар жиддийлигини англаган. У шундай деган эди: «Сен гуноҳларни ҳисобга олсанг, ким ҳам тура олар экан? Бироқ Сен кечиримлисан, шу сабаб эл Сендан қўрқсин». (Заб 129:3-4).\n9. Ўтмишим менга оғриқ етказмаслиги керак. Муқаддас Каломда шундай ёзилган: «Наҳотки билмасангизлар? Ноҳақлик қилувчилар Худонинг Шоҳлигидан баҳраманд бўлмайдилар. Адашманглар, на зинокорлар, на бутпарастлар, на фоҳишабозлар, на баччабозлар, на баччалар, на ўғрилар, на таъмагирлар, на ичкиликбозлар, на ҳақорат қилувчилар, на талончилар Худонинг Шоҳлигидан баҳраманд бўлмайдилар. Сизлар баъзиларингиз шундай эдингизлар. Ва лекин сизлар ювиндингиз, ва лекин муқаддас бўлдингиз, ва лекин Раббимиз Исо Масиҳнинг номи ва Худойимиз Руҳи билан оқландингиз.» (1 Кор 6:9-11). Бу оятда гуноҳ чиндан ҳам одамни Худодан узоқлаштириши Масиҳ эса энг умидсиз гуноҳкорни ҳам оқлаши мумкинлиги ҳақида аниқ ёзилган. Ўтмишда қандай одам бўлганингиз ва қандай гуноҳлар қилганингизнинг энди аҳамияти йўқ. Муҳими энди шундай гуноҳ қилмасликдир.\n10. Худонинг Каломи мени бошқаради, ўргатади ва шифолайди. Кўпгина имонлилар бугунги кунда Худо Каломининг кучига бўлган ишончларини йўқотиб қўйганлар. Худонинг Каломи ҳаётни бутунлай ва бир умрга ўзгартириш кучига эга. Қачон Муқаддас Каломга мурожаат қилишади, қачонки бошқа ҳеч қандай иложлари қолмаганда. Ҳақиқатда эса Худонинг Каломи жонли. У бизнинг қийналган юракларимизни шифолайди, қалбимизга тинчлик олиб киради. Қандай қийин ҳолатда, ёки муҳтожлигимизнинг катта кичиклигига қарамай Худонинг Каломи бизнинг муҳтожликларимизни қондира олади.\n11. Худонинг иродасини бажаришим учун Муқаддас Руҳ менга ёрдам беради. Худо бизга зиён етказадиган ишларни буюрмайди. Шунинг учун ҳам Унинг айтганларини қилишимиз керак.\n* Биз бизни ҳафа қилганларни кечира оламиз.\n* Ҳатто душманимизни ҳам сева оламиз.\n* Унга ҳамма нарса учун шукр айта оламиз.\n* Ҳар қандай ҳолатларда ҳам миннатдор бўла оламиз. Чунки шундай қилишимизга Муқаддас Руҳ ёрдам беради. Муаммо Худога қулоқ сола олмаслигимизда эмас. Муаммо шундаки, биз ўз яқинларимизни кечира олмаймиз, ҳамкасбимизни сева олмаймиз, қийинчиликлар пайтида Худога шукрона келтира олмаймиз. Ундан ташқари кечиришни, севишни истамаймиз. Худога миннатдор бўлишдан бош тортамиз. Итоаткорлик – Худонинг кучига таяниб қилган танловимиз. Муқаддас Руҳнинг кучи билан кечиришга ва атрофимиздагиларни севишга қарор қиламиз. Сиз бу ҳақиқатларга кўра ҳаётингизни ўзгартиришга тайёрмисиз?\nБолалар учун ибодат


Кегейлиде америка талынан себет тоқыў жолға қойылады » KarInform\nКегейлиде америка талынан себет тоқыў жолға қойылады\nКегейли районы «Қумшүңгил» аўыл пуқаралар жыйыны аймағында «Кегейли өнерментлери кластери» тәрепинен 10 гектар жерге америка талы отырғызылмақта.\nКластер басшысы Қ.Хўжаевтың бизге мәлим етиўинше, бул жерге 10 миллион дана америка талы алып келинип, отырғызыў жумыслары алып барылады. Кейин ала усы жылдың ноябрь айында таллардың шақасынан себет тоқыў жумысларын жолға қойыў жобаластырылған.\n- Бул жумыс пенен 16 жылдан берли шуғылланаман. Ташкент, Әндижан, Ферғана, Сурхандәрья ўәлаятларында усындай егислик жерлерге тал отырғызып, жақсы өним алып, себет тоқыўды жолға қойғанбыз, - дейди жас исбилермен Қ.Хўжаев. – Бул жойбарға 1,5 миллиард сум қаржы киргиздик. Несип етсе усы жерде себет тоқыўды жолға қоямыз.\nРайон ҳәкими Д.Утемуратов «Қумшүңгил» АПЖ аўыр жағдайдағы аймақ есапланып, бул жерде жумыс баслап, халықтың бәнтлигин тәмийинлеўди нийетлеген исбилерменлер 5 жылға шекем салықлардан азат етилетуғынын мәлим етти.\nҲәзирги ўақытта усы аймақтың жумыссыз, социаллық жағдайы төмен шаңарақлардың ҳаял-қызлары себет тоқыўға үйретилип, оларға турақлы түрде семинар-тренинглер өтилмекте.\nУсы жойбар арқалы районның 1000 нан аслам ҳаял-қызларын жумыс пенен тәмийинлеў көзде тутылған.\nБизге мағлыўмат берилиўинше, ҳәр бир жумысшы тоқыған бир дана себети ушын 10 мың сумнан ҳақы алады.\n- Биз дәслеп бул талды алып келместен бурын жергиликли климатлық шараятларды жақсылап үйрендик. Отырғызылып атырған америка талы көп жыллық болып, ҳеш қандай жер таңламайды. Қатар арасы 40-50 см ден отырғызылады. Алдағы ўақытларда тек ғана себет емес, үй ҳәм жумыс орны ушын мебельлер ислеп шығарыў кәрханасын иске қосыўды мақсет еткенбиз, - дейди Қ.Хўжаев.\nЕгер усы жумыслар толық жолға қойылса Кегейлиде тоқылған себетлер тек ғана ишки базарға емес, Қазақстан ҳәм Россия мәмлекетлери базарларына да шығарылыўы жобаластырылған.\nКегейлиде шарўашылықты раўажландырыў ҳәм халықты ...\nҚарақалпақстандағы ең үлкен лимонарий & ...\nКегейлиде аяқ кийимлер ислеп шығарылмақта\nЕлликқалада заманагөй лимоншылық ыссыханасы шөлкемл ...\nКегейлиде қурылыс өнимлерин ислеп шығарыў жолға  ...


НАТО Ўзбекистонни тарк этди, оргтехникасининг бир қисмини “Эзгулик”ка қолдирди, Шавкат Мирзиёга раҳмат айтиш керакмасми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:30 - НАТО Ўзбекистонни тарк этди, оргтехникасининг бир қисмини “Эзгулик”ка қолдирди, Шавкат Мирзиёга раҳмат айтиш керакмасми?\nШимолий Атлантика Ҳарбий Иттифоқи - НАТОнинг Тошкентдаги минтақавий офиси ўз фаолиятини расман тўхтатди. НАТОнинг Марказий Осиë бюроси раҳбари Розария Пульизи идоранинг ëпилиш сабаблари сиëсий эмаслигини билдирди. Унинг таъкидича¸ Марказий Осиë минтақаси билан ҳамкорлик ҳарбий иттифоқ жуда муҳим ва бу иш эндиликда бевосита Брюсселдаги бош қароргоҳдан туриб бошқарилади.\nËпилган идорага қарашли бўлган техник ускуналарнинг бир қисми Ўзбекистон инсон ҳуқуқлари “Эзгулик” жамиятига берилди. Ҳуқуқ ҳимоячилари компюьтер жамланмаси, принтер ва нусха кўчириш аппарати сингари техник қуроллар учун ташкилотга миннатдорчилик билдирдилар.\nАслида, дейди мухбиримиз, миннатдорчиликни Шавкат Мирзиёга билдириш керак эди. Чунки, айнан у Путиннинг талаби билан НАТОнинг Тошкентдаги офисини улоқтиргани шубҳасиздир. Тахмин қилиш қийин эмски, тарафлар бу масала атрофида гап чуватмасликка келишганлар.


Митти мамлакатнинг улкан империяси\n12:02 / 17.01.2017\nФорс кўрфазидаги митти мамлакат 335 миллиард долларлик халқаро империяга эгалик қилади.\nҚатар яна шижоат билан харидларга киришди: сўнгги икки ойда жон бошига ҳисоблаганда дунёнинг энг бой мамлакати Туркиянинг йирик парранда гўшти ишлаб чиқарувчиси, Россиянинг Роснефть компанияси ва Британиянинг National Grid газ компаниясига инвестиция киритди.\nВоситалар 2005 йилда суюлтирилган табиий газ реализациясидан тушган режадан ташқари даромадларни бошқариш учун асос солинган Қатар суверен фонди томонидан инвестиция қилинади - Қатар ёқилғининг бу турини экспорт қилиш бўйича дунёдаги энг йирик давлат ҳисобланади.\nЎшандан буён аҳолиси 2 миллиондан кам бўлган мамлакат сайёранинг турли бурчакларида 335 миллиард долларга тенг мулк тўплашга муваффақ бўлди - Sovereign Wealth Fund Institute маълумотларига кўра, бу Қатарни активлар ҳажми бўйича дунёда 14-поғонага кўтаради.\n2015-2016 йилларда, нефть нархининг пасайиши билан Ҳолливуддаги кўчмас мулк, Нью-Йоркдаги идора иншоотлари, Лондондаги турар-жой, Италиядаги мода уйлари ва ҳаттоки футбол жамоаларини сотиб олган фонд ва бошқа қатарлик сармоячилар инвестицияларни тўхтатишди. Ҳозир эса нархлар яна кўтарилди ва Қатар бозорга қайтди. Қуйида Қатар фондининг энг йирик мулк объектларига оид умумий маълумотларни тақдим этамиз.\nУшбу митти давлат пойтахтига ташриф 17 миллиард доллар қийматга тенг Халқаро Ҳамад аэропортидан бошланади. Уни фонд қарамоғидаги Qatar Airways компанияси бошқаради.\nФонд Қатар акциялар бозоридаги энг йирик инвестор ҳисобланади, у Форс кўрфазининг Араб давлатлари ҳамкорлик кенгаши мамлакатларидаги етакчи кредитори ва 12 мамлакатда фаолият кўрсатувчи Ooredoo телекоммуникация провайдери бўлган Qatar National Bank назорат пакетларига эга. Компания директорлар кенгаши раиси шайх Абдулла бин Муҳаммад бин Сауд ат-Таний ҳисобланади. У бир вақтнинг ўзида суверен фондни ҳам бошқариб келади.\nҚатар фонди азалдан Европа активларини афзал деб билади. 2008 йилдаги молиявий инқироз вақтида Қатар ўз миллиардларини Barclays ва Credit Suisse Group банкларига инвестиция қилган. 2014 йилда Германиянинг Deutsche Bank банки ўз капитални тўлдириш учун акцияларини сотганида, мамлакатнинг собиқ бош вазири ва қироллик оиласи аъзоси шайх Ҳамад бин Жасим бин Жобир ат-Таний банкка 1,85 миллиард доллар сармоя киритган.\nБундан ташқари, фонд Volkswagen концернининг энг йирик акционери ҳисобланади. Шунингдек у 2012 йилда Glencore компанияси томонидан Xstrata'нинг 29 миллиардлик шартномаси тузилишида ҳам асосий ролни ўйнади, зеро фонд Glencore'нинг энг йирик акционери ҳисобланади.\nФонднинг бошқа йирик харидлари орасида 2011 йилда «Пари Сен-Жермен» футбол клубининг қўлга киритилишини ёдга олиш мумкин. 2012 йилда қатарлик инвесторларга тегишли Mayhoola фонди Permira Advisers хусусий компаниясидан тахминан 700 миллион еврога Италиянинг Valentino Fashion Group SpA брендини сотиб олди. 2015 йилда эса мамлакатнинг собиқ бош вазири Ҳамад бин Яссим Испаниянинг El Corte Ingles SA компаниясининг (Ғарбий Европадаги энг йирик универмаглар тармоғи) 10 фоиз улушини харид қилди.\nБритания ОАВ хабарларига кўра, 2014 йилдаги Англия иқтисодиётидаги Қатар инвестицияларини камида 35 миллиард долларга баҳолаш мумкин.\n2015 йилда қатарликлар бошчилигидаги инвесторлар гуруҳи Canary Wharf ишчи даҳасини харид қилди - бу Қатарнинг бошқа активларига қўшимча бўлди. Лондоннинг Savoy меҳмонхонаси, Shard осмонўпар биноси, Harrods универмаги, Олимпия қишлоғи ва HSBC минорасидаги улушлари шулар жумласидандир.\nФонднинг кўчмас мулкка ихтисослашган бўлими Qatari Diar Гросвенор майдонида жойлашган АҚШнинг Лондондаги элчихонаси биносини ҳашаматли меҳмонхонага айлантирмоқда.\nҚатарнинг Британиядаги инвестициялари кўчмас мулк билангина чегараланиб қолмайди. Фонд Британиядаги энг йирик супермаркетлар тармоғи ҳисобланган J Sainsbury'нинг 22 фоиз улушига эга, 2012 йилда эса Хитроу аэропортининг 20 фоиз улушини қўлга киритди. Бундан ташқари, ўтган йили Qatar Airways British Airways'га тегишли IAG компаниясидаги улушини ҳам 20 фоизга чиқарди.\nРоссия активларига инвестициялар ҳажми ҳам ўсиб бормоқда. Хусусан, яқинда Glencore иштирокида Роснефть актив пакетларини приватизациялаш бўйича 11 миллиардлик шартнома имзоланди. Июль ойида Қатар Петербургдаги Пулково аэропортининг 24,9 фоиз улушини харид қилишга келишиб олди, 2014 йилда эса Россиянинг тўғридан-тўғри инвестициялар фондига 2 миллиард доллар сармоя қилди.\nАввал йирик инвестициялар объекти асосан Европа бўлган бўлса, сўнгги пайтларда Қатар ўз диққатини АҚШга қаратмоқда. 2015 йилда Қатарнинг Суверен фонди Нью-Йоркда ўз идорасини очди ва нефть йиғимларини диверсификациялаш дастури доирасида 2020 йилга қадар 35 миллиард доллар инвестиция киритишни режалаштирмоқда.\nЎтган йили Қатарнинг BeIN Media Group телекомпанияси Калифорниянинг бир неча Оскар мукофотига лойиқ кўрилган картиналар ишланган Miramax кинокомпаниясини қўлга киритди.\nReal Capital Analytics мутахассисларининг сўзларига кўра, 2016 йилда Қатар фонди АҚШ идора майдонларидаги тўртинчи катта инвестор бўлди. Бундан ташқари, ўтган йили у Empire State Building осмонўпар иншоотига эгалик қилувчи Empire State Realty Trust компаниясининг 10 фоиз улушини харид қилди ва Brookfield Property Partners билан бирга 8,6 миллиардлик лойиҳага қўшилди.\nАгар сиз Ҳонгконг, Япония, Жанубий Корея ёки Тайванга бориб, меҳмонхонадаги чироқни ёқсангиз, катта эҳтимол билан Қатар импорт гази ёрдамида олинган электр энергиясидан фойдаланаётган бўласиз. Хитой ҳали-ҳануз Қатар инвестицияларини жалб қила олмади, ҳолбуки мамлакат 2015 йилда ундан экспорт қилинувчи суюлтирилган газнинг ярмини сотиб олган, лекин вазият ўзгара бошламоқда.\nЭнди фонд Осиёда инвестиция киритиш учун объект излайди - 2014 йилда фонд раҳбарлари Пекин ва Нью-Деҳлидаги идораларини кенгайтириш, шунингдек яқин 6 йилда Осиёга 20 миллиард долларга яқин сармоя киритиш режалари ҳақида айтишганди.\nИюнь ойида фонд BlackRock компанияси билан Сингапурдаги Square Asia Tower 1 осмонўпар иншоотини 2,5 миллиард долларга харид қилиш борасида келишиб олди - бу Сингапурдаги кўчмас мулк ишлари орасидаги рекорд шартномадир. 2014 йилда фонд Lifestyle International Holdings Ltd универмаглар оператори улушини қўлга киритди. У шунингдек ҳонгконглик миллиардер Ли Ка-Шингга қарашли электрик коммунал компаниясининг 20 фоиз улушига эга. Бундан ташқари, у Хитойнинг CITIC Group'и билан ҳамкорликда 10 миллиардлик инвестиция фондини яратишни режалаштирмоқда. Шунингдек хабардор манбаларга кўра, SoftBank Group Corp. ва Саудия Арабистони ҳукумати томонидан яратилган 100 миллиардлик халқаро технология фондига инвестиция киритиш имконини кўриб чиқмоқда.


Солиҳбой фалсафаси ёхуд пул ҳақида куюнчак мулоҳазалар – mulkdor.com\nApril 8 2014, 10:04 МаънавиятМақолаларЎзбекистон\nРоссия эстрадасининг юлдузи Алла Пугачёва мухбирнинг юқоридаги саволига шундай жавоб беради: “Пул — менга ўзимни камситилгандек ҳис қилмаслигим учун керак бўладиган восита”.\nИнсон ҳаётга бир марта келади. Ҳаёт инсонга берилган энг олий неъмат. Шундай экан, ҳаётда ҳамма нарса — рўшнолик, фаровон турмуш ҳам ўз вақти соатида бўлгани яхши, албатта. Аммо гоҳо ҳамма нарсага эришиб, бола-чақаларни уйлаб-жойлаб, энди оғзинг ошга етай деганда Оллоҳ омонатини сўраб қолади. Шуниси ачинарли. Шуниси алам қилади. Кечагина бағримизни тўлдириб, давраларга файз киритиб юрган акахон ва укахонларимиз бугун орамизда йўқ. Беихтиёр шоирнинг “О, инсон қисмати, бунчалар чигал…”, деган сатрлари эсга тушади. Шу боис, ҳамиша ҳаётни ғанимат деб билишимиз керак. Ўлчовли умрни эзгу ишларга сарфламоқ жоиз. Бу китобий гап эмас. Ўтмишда яшаб ўтган улуғларимиз, табаррук сиймоларнинг шахсий ҳаётлари бу жиҳатдан катта ибратдир. Буюк бобокалонларимиз Амир Темур, Алишер Навоийнинг улуғ бунёдкорлик ишлари, кўплаб кошоналар, мадрасалар, кўприклар, ҳаммомлар, боғ-роғлар барпо этгани, илм ва ижод аҳлига ҳамиша ёрдам қўлини чўзиб, ҳомийлик қилишгани жаҳон миқёсида қайта-қайта эътироф этилган. Уларнинг эзгу, савобли, хайрли ишлари Третьяков, Нобелларнинг хизматидан кўра улуғворроқ, ибратлироқ. Биз гоҳо ҳамма нарса пулга бориб тақалаётганидан, ҳамма нарса пул билан ўлчанаётганидан нолиймиз. Тўғри, бу гапларда жон бор. Айни чоғда, ҳамма нарса ўзимизга боғлиқ эканини ўйламаймиз. Ҳақиқат ташқарида эмас, ўзимизнинг ичимизда экани эсимизга келмайди. Ҳаёт, кундалик туриш-турмушимиз кун тартибига қўяётган муаммоларни ҳеч ким четдан келиб биз учун ҳал қилиб бермайди. Қуръони каримдаги “Феълингизни ўзгартирмагунингизча тақдирингизни ўзгартирмайман“, деган пурҳикмат калимани унутишга ҳаққимиз йўқ.\nАндижон воқеалари ҳақидаги “Сотқин” фильми (режиссер Рустам Сагдиев) “видеоқароқчи”ларнинг ўлжасига айланди. Фильм муаллифи Рустам Сагдиев Facebookдаги саҳифасида кинонинг” ...\nБир келиб кетинг, бозоримизга йўғей, ...\nҚамаши туманидаги 42-умумий ўрта таълим мактаби ўқувчилари иншоларида бу сўзларни тез-тез такрорлайдиган бўлишди. Нега деганда, 2002 йилда қурилган замонавий мактаб ...\nЖамиятNovember 6 2018, 05:11


Сюжет ҳақида — У ким, бу нима — QOMUS.INFO\nQOMUS.INFO > С ҳарфи > СЮЖЕТ\nСЮЖЕТ (франц. — предмет, мазмун, нарса) — бадиий асар мазмунини ташкил этадиган, бирбири билан ўзаро боғлиқликда кечадиган, қаҳрамонлар ўртасидаги алоқалардан таркиб топган воқеалар тизими. Барча эпик, драматик ва лироэпик турдаги бадиий асарларда Сюжет мавжуд бўлади. ғар бир адабий турда Сюжет ўзига хос характерна эга. Кўпгина лирик асарларда кўзга яққол ташланиб турадиган Сюжет тизими йўқ. Улардаги ҳистуйғу, ўйкечинмалар ривожи қайсидир маънода лирик асар Сини ташкил этади. Айрим адабиётшунослар сюжетлилик умуман лирик турга хос хусусият эмас, деб ҳисоблайди. Чунки лирик асарда воқеалар тизими бўлмаслиги ҳам мумкин. Айни чоқда, С фақат воқеалар тизимидан ҳам иборат эмас.\nБадиий асарда тасвирланган воқеалар тизимининг ўзаро муносабатига кўра С асосан хроникал (воқеабанд) ва концентрик (воқеабанд бўлмаган) турларга бўлинади. Хроникал Сюжетда воқеалар орасидаги вақт муносабати етакчилик қилади (мас, Д. Д. Дефонннт «Робинзон Крузо», Сервантесниш «Дон Кихот», Ойбекнит «Навоий», П. KpduҒ>овнинг «Юлдузли тунлар» асарлари). Концентрик Сюжетда эса асарда тасвирланган воқеалар орасидаги сабаб — натижа муҳим аҳамият касб этади (мас, Пушки«нинг «Евгений Онегин», О. Ёқубовнинг «Муқаддас», «Улуғбек хазинаси» асарлари). Аммо бадиий асарларда юқоридаги Сюжет ларнинг ҳар икки тури уйғунлигидан таркиб топган шакли кўпроқ учрайди (мас, Абдулла Қодирийшнг «Ўтган кунлар», Чўлпоннинг «Кеча ва кундуз» асарлари).\nБадиий асар Си тасвирланаётган воқелик ва асарда иштирок этадиган қаҳрамонлар масаласига бевосита боғлиқ. Чунки Сюжет асосидаги воқеликда қаҳрамонлар ҳаракат қилади ва, энг мухими, ҳақиқий бадиий асарларда аввало қаҳрамонлар ўз дардидунёси билан намоён бўлади. Ф. М. Достоевскийнинг «Жиноят ва жазо» романида Раскольников, А. Қахдорнинг «Сароб» романида Саидий, Тоғай Муроднит «Отамдан қолган далалар» романида Деҳқонқул образлари атрофида воқеалар санъаткорона тарзда уюштирилган.\nБадиий асар Сюжети экспозиция, тугун, воқеа ривожи, кульминация, ечим сингари бир кдгор унсурлардан таркиб топади. Мас, Абдулла Қодирийнинг «Меҳробдан чаён» романидаги Худоёрхон билан Анварнинг тўқнашуви эпизоди асарнинг кульминацион нуктаси саналади. Сўнгра воқеалар ечими келади. Бадиий асарда Сюжет унсурлари баъзан турлича хажм ва турлича тартибда келиши мумкин. Шунингдек, айрим асарларда экспозиция ёки ечим сингари Сюжет унсурлари бўлмаслиги ғам мумкин. Бу асло камчилик эмас, аксинча, ўқувчини бадиий тафаккурга чорлайди, тасаввурини кенгайтиради. Баъзи адабиётшунослар пролог (мукаддима) ва эпилог (хотима)ларни хам Сюжет элемента сифатида кўрсатадилар (А Қодирий романларида бу унсурлар мавжуд). Сюжет композиция, конфликт, фабула каби адабий тушунчалар билан ҳам мустаҳкам боғланган.\nАд.: Иззат Султон , Адабиёт назарияси, Т., 1979; Қуронов Д., Адабиётшуносликка кириш, Андижон, 2002.


Avalon кондиционерларининг хилма-хил ишлаш тизимлари бор. Бу тизимлар уйингиз ҳароратини ўзингизга қулай даражага мослаштиришга кўмаклашади. Тизимлар кондиционер пултидаги тугмалар ёрдамида бошқарилади. Улар ёрдамида кондиционердан чиқаётган ҳавони бир зумда совуқ ёки иссиққа ўзгартириш мумкин. Агар ҳаводаги намликни йўқотмоқчи бўлсангиз, DRY тугмасини босинг. Фан Тугмаси эса ҳаво ҳароратини ўзгартирмасдан вентильяция қилишга қодир. Фан тизимидаги вентильяция ҳавони тозалайди ва саломатлигингизга яхши таъсир кўрсатади.\n«Саломатлик» номли тизим эса соғлиқни яхшилашга қаратилган! Бу тизимда кондиционер ҳароратни одам танаси учун оптимал бўлган даражага ўзи ўзгартиради. Саломатлик тизимининг организмни бардамлаштиришда фойдаси катта.


Андрия Калудерович: "Биз энг зўр жамоамиз"\n21 октябрь, 2021, 05:43\nҲужумчи "Насаф"нинг финалда ҳам ғалаба қозонишига ишоняпти.\n“Насаф” клуби ОФК Кубоги финалига чиқиш учун “Ли Ман”га қарши бўлиб ўтган оғир ўйинда ғалабани ўз фойдасига ҳал қила олгани қувонарли бўлди.\nАлбатта, қаршиликлар ирода намойиш этишди ва қўшимча дақиқаларда Андрия Калудерович ўта муҳим голни уриб, катта саҳнага чиқди. “Насаф” матбуот хизмати учрашувдан кейин ушбу ҳужумчининг баҳс тўғрисидаги фикрларини ҳавола этди.\n- Жамоамиз 10 йил ўтиб яна ОФК Кубоги финалига чиқди. Биз ҳозир энг зўр жамоамиз. Бугун стадионга келган мухлислар драматик баҳснинг гувоҳи бўлишди. Жамоага ёрдам берганимдан жуда ҳам хурсандман. Финал баҳсида ҳам ғалаба қозонишимизга умид қиламан, - дейди Калудерович.


Ҳамза Болтаевнинг айтишича, 12та қўйни ана шу уйнинг томни бузиб олиб кетишган.\nНавоий вилоят, Томди туманидаги чорвачиликка ихтисослаштирилган “Назаров Карим Наимович” фермер хўжалигининг иш бошқарувчиси Ҳамза Болтаевнинг “OzodMikrofon”га арз қилишича, икки марта унинг қўйларини ўғирлаб кетишган. Аммо туман ИИБ ва прокуратураси жиноятчиликни кам кўрсатиш учун бу ўғриликларни тергов қилишни хоҳламаяпти:\n“2020 йилнинг 14 ноябрига ўтар кечаси Оқтақир деган яйловдаги чўпон уйининг томини бузиб, 11 та совлиқ ва битта катта қўчқорни ўғирлаб кетишган эди. Ўша куни биз Томди туман ИИБга телефон орқали хабар қилдик. Ходимлар келиб кўрди. Бизга 26 миллион сўмлик зарар етказилган. Лекин ИИб ходимлари буни маъмурий иш деб, жиноят иши очишмади. Қўйлар ҳам ўғри ҳам шу билан топилмади”.\nҲамза Болтаевнинг айтишича, қирқ кун ўтганидан сўнг яна ўғрилик бўлган:\n“2020 йилнинг 24 декабрида бошқа бир отаримиздан 23 та қўй, 11 та эчки ва битта отни ўғирлаб кетишди. Ўзимиз роса қидирдик тополмадик ва 4 январь куни яна телефон орқали ИИБ навбатчилик қисмига айтдик. Лекин ҳеч ким келмади. Кейин Навоий вилоят прокуратурасига шикоят қилдик, икки марта ўғрилик бўлди, бу маъмурий эмас, жиноят иши таркибига киради, ИИБ ишламаяпти, деб. Кейин Томди тумани прокурори биринчи ўринбосари Алибек деган йигит бизни чақирди. Борсак, у ички ишларини ҳимоя қилиб, қайтадан ариза ёзиб беринг, дейди. Мен, биз 4 январда телефон орқали мурожаат қилганмиз, нега бу кундан арзиа ёзиб беришим керак, десам, янгидан ёзинг дейди. Кейин 16 феврал куни туман ИИБ жиноят қидирув бўлимидан бир йигит келиб, 12 февралдан ариза ёзиб беринг, дейди. Хуллас, ИИБ ва прокуратура жиноятчиликнинг сонини камайтириб кўрсатиш учун жиноят ишини ҳам маъмурий деб баёнлаштиряпти, ўғриларни қидириб топишга эса умуман ҳаракат қилмаяпти. Энг қизиғи, буларнинг устидан республикага ёзган шикоятларимиз яна шуларнинг ўзига қайтиб келяпти”.\nҲамза Болтаевнинг айтишича, у банкдан 4,5 миллиард сўм кредит олиб чорва сонини кўпайтиришга ҳаракат қиляпти. Айни пайтда қўйлар сони беш мингтага яқинлашиб қолган. Саксонта оти ҳам бор. Ҳар ой банкка 180 миллион сўм кредитга тўлайди. Ўтган икки ой давомида қарийб 100 миллион сўмлик чорваси ўғирлаб кетилган, аммо Томди тумани ИИБ жиноятчилик сонини камайтириб кўрсатиш учун бу ҳақиқий жиноятларни ҳам маъмурий деб хаспўшлашга ҳаракат қилмоқда”.


Калининградда уч нафар ўзбекистонлик нобуд бўлди\n26 ноябр 2020, Тошкент вақти: 09:19\nРоссиянинг Калининград вилояти Ленинград туманидаги Михаил Светлов кўчасида қурилаётган бинодан Ўзбекистон фуқароси бўлган икки эркак ва бир аёлнинг жасадлари топилди.\nРоссия Тергов қўмитаси ўтказаётган текширувнинг дастлабки натижаларига кўра, ўзбекистонликлар бензин буғидан заҳарланиб ўлгани тахмин қилинмоқда.\nТекширув версияларидан бирига кўра, янги бинога коммуникация ўтказиш учун зовур кавлашга ёлланган ўзбекистонликлар иситиш учун хонага бензин генератори олиб киришган ва бензин буғидан заҳарланиб ўлган.\nҲозирда воқеа юзасидан текширув давом этмоқда.\nРегнум ахборот агентлигига кўра, уч ўзбекистонлик ўлими сабабини аниқлаш учун яқин фурсатда суд-тиббий текшируви ўтказилади ва унинг натижасига қараб процессуал қарор қабул қилинади.


ҚР Президенти Швейцариядаги қадимий қозоқ экспонантлари сақланган музейга ташриф буюрди\n30 Ноябрь 08:20\nGENEVA. Kazinform - Қозоғистон ва Швейцария президентлари Қасим-Жомарт Тоқаев ва Ги Пармелан Берн тарихий музейининг Aнри Мозер коллекциясига ташриф буюришди. Бу ҳақда Ақорда сайтида маълум қилинди, деб хабар беради Kazinform.\nМузокаралардан сўнг Қозоғистон Президенти Қасим-Жомарт Тоқаев ва Швейцария Президенти Ги Пармелан таниқли дипломат ва саёҳатчи Aнри Мозернинг ноёб експонатларидан бири – қозоқ барқутидан ишланган гиламни томоша қилишди.\nЭкспонант Швейцария дипломатига ХIХ асрда қозоқ султони Баймуҳаммед томонидан тақдим этилган. Мустақилликнинг 30 йиллиги муносабати билан мазкур кўргазма икки давлат ўртасидаги маданий алоқаларнинг ўзига хос рамзига айланди.\nAнри Мозер коллекциясида гиламлар, миллий қурол турлари: ойболталар, қиличлар, ханжарлар, шунингдек, от жиҳозлари ва бошқа буюмлар мавжуд. Қозоқ даштлари ҳукмдорлари ушбу осори-атиқаларни тадқиқотчига совға сифатида тақдим этган ва улар Швейцарияга етказилган.\nЭкспонатлар орасида расмларга алоҳида ўрин ажратилган. Улар нафақат қозоқ халқининг санъат асарлари, балки Қозоқ хонлиги тарихини илмий ўрганиш учун қимматли материалдир.\nПрезидент гиламнинг ўзига хослиги ва тарихий қимматини қайд этиб, мазкур санъат асари Қозоғистонда ҳам намойиш этилишига умид қилишини таъкидлади.\nЭслатиб ўтамиз, 28 ноябр куни Қозоғистон Президенти Қ.Тоқаев Швейцария Конфедерациясига расмий ташриф билан борган эди.\nЖеневада Қасим-Жомарт Тоқаев Швейцария Федерал Президенти Ги Пармелан билан музокаралар ўтказди, Жаҳон соғлиқни сақлаш ташкилоти раҳбари билан учрашади, ЖССТ Жаҳон соғлиқни сақлаш ассамблеясининг махсус сессиясида иштирок этди ва сармоявий давра суҳбатида иштирок этди.\nБундан ташқари, Давлат раҳбари БМТнинг Женевадаги бўлими бош директори Татьяна Валовая, Халқаро Қизил Хоч қўмитаси президенти Питер Маурер, Жаҳон савдо ташкилоти бош директори Нгози Оконджо-Ивеала билан учрашди.\nҚозоғистон Президенти Швейцария Президенти Ги Пармелан билан ҳам музокаралар ўтказди.\n#Европа #Маданият #Ақорда #Қозоғистон мустақиллигининг 30 йиллиги\nЕвропарламент депутати: Қозоғистон - Европа Иттифоқининг муҳим ҳамкори


САВОЛ: Сиз билан ғойибдан бўлса-да дийдорлашиб турганимдан хурсандман. Аввалига жуда узоқ ўйладим. Менинг ёшимда, менинг жинсимда, умуман мен сиёсатга бу қадар шўнғишимга, сизга мактуб йўллашимга наҳот шунчалар эҳтиёжманд бўлсам? Арзимаган умрим давомида фақат ва фақат бир нарсани орзу қилдим, мақсад деб билдим: Мен бу дунёда ҳеч бир мақсадсиз ва ҳеч бир ишсиз ўтиб кетадиган инсонлар сирасига киришни истамайман, ҳеч бўлмаса ўлимимдан сўнг мени инсон қилган(Оллоҳ ўзи шунга етказсин)халқим эслаб қолиши керак!\nБиламан, гапларим бироз ғализ ва ёки баланд парвоз туюлиши мумкин. Бироқ бундан уялмайман! Сабаби, мен шуни хоҳлайман. Деярли ҳар интернетга ташрифимда бу сайтга кираман ва дилимни оғир юк, ғижимлик билан тарк этаман.\nНаҳот ҳаёт шунчалар ёлғон, шунчалар чиркин бўлса? Наҳот инсон ўзи истаганидек, ҳалол, пок ва виждон билан яшаб ўтиши шунчалар қийин бўлса? Наҳот ота деган номи бўлган – халқ ўзининг “фарзанд(лар)”идан калтак еса, бироқ уни бартараф қилиш, унга бир сўз айтишга ёки оқ қилишга-да мажол тополмаса?\nЭрта 5 дан кунни бошлаб, кетмонини кўтариб, бели майишиб, саратонда 40-га чиққан далада қўлининг қадоғи, умрининг адоғи бўлган меҳнат, меҳнат ва яна меҳнат қилса-ю, кўнглини кўтаргулик, ҳаётини яхшилагулик бирор рўшнолик кўрмаса? Қани ҳақиқат? Қани адолат? Дилим ачишади…Юрагим оғрийди…\nБир вақтлар шахсан “Катта”нинг ўзига қарсакларга тўлган мактуб йўллаш урф бўлиб кетганди. Деярли ҳар ҳафта Твда ёш йигит-қизларни хат ёзгани учун уйларига келиб, совға тарқатиб, яна буни матбуотда, Твда эълон қилишган эди. Ўшанда онажоним мени ҳам ёзишга ундагандилар. Лекин ёзмаганман! Нима учунлигини айтайми? Агар мен хат ёзсам, мениям уйимга келиб тақдирлашади, “менинг бобожоним” эса мени совға дардида, машҳурлик дардида хат ёзган деб ўйлайдилар деган андишада ёзмагандим.\nҚаранг-а, қанчалик софлик, виждоним, ўй-у фикрларимнинг болаларча андишаси. Лекин қани энди бу софлик? Менга ҳозир буни ким қайтариб беради? Агар ўша пайтда яна 2 йилдан кейин менинг фариштам – иблис деб айтишимни билганимда осиб юборсалар ҳам ишонолмасдим. Қачонлардир менга сени бу гапларинг учун отишади дейишганди. Энди бунга шубҳа ҳам қилмай қолдим. Лекин унгача ҳали яшайман, то умрим борки, ҳақиқат учун тикаман, ваҳоланки, буни ҳозирги замонамиз ақллилари фойдасиз деб билсалар-да.\nБиламан, ҳақиқат, адолат учун ҳеч бир кураш изсиз кетмагай, бир-бирини занжирдай тортади, ақалли ўндан бирига бўлса-да, эришилади. Ахир сиз ҳам шунча ишда ҳам умидни узганингиз йўқ-ку! Курашда давом этаяпсиз-ку!\nҲа, жуда кўп ватандошларимнинг четда туриб сайрашади, деган гапларини эшитаман. Манинг учун бунинг аҳамияти йўқ. Гап қаерда, қай ҳолатда айтилганида эмас, гап ниманинг айтилганида! Жуда кўп тенгдошларим икки йўл орасида, саросар, нимага ишонишни билмайдилар. Сиз айтган фактларни ўқиб, ҳаётга солиштириб, унинг исботини топиб туриб ва яна бу ердаги тинимсиз бир хилда чалинадиган, меъдага теккан, бироқ қулоқ ўрганган куйга мухлис бўлишга мажбур бўладилар.\nСизга бир саволим бор: Қилаётган ишларингиз, сўзларингиз, умуман ҳаётингиз бесамар кетмаганига қай даражада ишонасиз? (А.Салиҳ).\nЖАВОБ: Аввало юрак тубидан қуйилган мактубингиз учун раҳмат. Дилдагини сатрларга бундай дард билан тўкиш ҳаммага ҳам насиб этмайди. Сизда шундай қобилият бор экан, буни ишга солишингиз ва сўзингиз билан курашга киришмоғингиз керак. Бугун бунга эҳтиёж катта.\nЧунки бутун бир мамлакатнинг қудрати ана шу курашнинг қарши жабҳасида. Сиз таъкидлаган каби ТВлардан рўзномаларга, Интернетдан маҳалла мажлисларига қадар ҳамма жойда сўз жанги бормоқда.\nҚурол вужудни чил-парчин қилиб юбориши мумкин. Лекин кучи дилларга, шуурларга, авлодларга, асрлардан асрларга ета олмайди. Бунга фақат сўз мушарраф. Сўз бўлганда ҳам дилдан қуйилган, шуурдан тўкилган, асрлардан асрларга ўлмасдан келган ҳақ сўз бўлиши керак.\nБиз курашнинг ана шу жабҳасида бўлганимиз учун ҳам бахтиёрмиз ва ҳамда масъулиятлимиз. Бахтиёрмиз шунинг учунки, умримиз зое кетмаётир. Буни кўриб турибмиз ва бу чексиз бахт. Масъулмиз шунинг учунки, ана шу бахт қарзини қайтармоғимиз керак. Бу эса биздан ҳар лаҳза, ҳар дақиқани ишга солишни талаб қилади.\nБиламан, таваккал қилиб, бир ном танлаб шу билан мактубингизга имзо чеккансиз. Келажакда сизнинг ўз номингиз билан ёзишингизга ҳам ишонаман. Чунки дилингизда дарднинг вулқони бор. Бу вулқон сизга тинчлик бермайди. Агар унинг тафтини чиқармасангиз портлаб кетади, ёндириб юборади. Сатрлар билан чиқса ором топасиз, таскин топасиз, юрагингиз олов тоғидан ором гулшанига инади.\nБу кураш майдонига хуш келибсиз! Ҳозирдан ишонч билан айта оламанки, сизнинг ҳам ҳаётингиз бесамар кетмайди. Бунга ўша юракдаги дард йўл бермайди.\nБу дунёда агар бир кишининг дилига заррадек ёғду етказа олсангиз, демак умрингиз бесамар ўтмаётир.\n5 Март, 2006 йил\n« Савол-Жавоб Эскирмаган мавзулар »


Молия вазирлиги МҲХС асосида Ҳисоб сиёсати бўйича услубий тавсияларни эълон қилди | BUXGALTER.UZ\n24.02.2020 йилдаги ПҚ-4611-сон қарорга мувофиқ 2021 йилда тахминан 500 та компания МҲХС асосида ҳисоб ва ҳисобот юритишга ўтади. Ушбу жараённи қўллаб-қувватлаш учун Молия вазирлиги ҳужжатлар намуналари ва услубий тавсияларни ишлаб чиқади. Биринчи бундай услубий тавсия - Ҳисоб сиёсати намунаси - МҲХСга ўтувчилар учун очиқ бўлган Молия вазирлигининг каналида рус тилида эълон қилинди. У ўзбек тилида яқин вақтда пайдо бўлади. Ҳужжат биринчи марта МҲХСни қўллашга мажбур бўладиган ташкилотлар учун айниқса фойдали бўлиши мумкин.\nBuxgalter.uz МВ департаменти бошлиғи ўринбосари Иброҳим АҲМАДХОНОВдан ўз ўқувчилари учун Ҳисоб сиёсатини олди. Юклаб олинг, фойдаланинг:\nМҲХС корхоналардан бухгалтерия ҳисобини юритиш усулини фаолиятнинг хусусияти ва хўжалик мақомига мувофиқ танлашни талаб қилади. Шу боис эълон қилинган Ҳисоб сиёсати намунасида ҳисобнинг бир нечта эҳтимолий вариантлари келтирилган.\nСизга кўпроқ тўғри келадиганини танланг. Бунда самарали ҳисоб сиёсатини яратиш ва амалга оширишда нафақат компаниянгизнинг жорий эҳтиёжларини, балки унинг компонентларидан фойдаланишнинг эҳтимолий оқибатларини ҳам албатта ҳисобга олинг:\nҚаранг. Молиявий ҳисоботнинг халқаро стандартларига мувофиқ Ҳисоб сиёсати.\nМҲХС асосида бухгалтерия ҳисоби: солиқ оқибатлари\n1 январдан МҲХС стандартларининг қайси версиясини қўллаш лозим?


Ўзбекистон энг кўп сайёҳларни жалб этган мамлакатлар ўнталигидан жой олди\n14:47 / 14.06.2016\nNational Geographic журнали сайёҳлар учун саёҳат қилиш тавсия этиладиган энг яхши мамлакатлар рўйхатини эълон қилди.\nУнга кўра, энг кўп сайёҳлар ташриф буюрувчи давлатлар ўнталигида Ўзбекистон 6-ўринни қайд этган.\nNational Geographic талқинига кўра, Ўзбекистон сайёҳат учун энг хавфсиз жойдир. Шунингдек, Самарқанд ва Бухоро шаҳарларидаги тарихий ёдгорликлар ислом оламидаги энг қадимий обидалардан эканлиги, мустақиллик йилларида бу тарихий бинолар қайта таъмирланганлиги ҳақида баён қилинган. Ўзбекистон ўзининг нафақат гўзал табиати, миллий бозори, тарихий қадамжоларга бойлиги билан, балки меҳмондўстлиги билан ҳам ажралиб туриши эътироф этилган.\nБундан ташқари, нашр сайёҳларга Ўзбекистонга борганда, албатта, унинг дунёга машҳур бўлган миллий таомларидан, айниқса, палов оши ва лағмонидан татиб кўришни маслаҳат берди. Шунингдек, ошга алоҳида таъриф ҳам келтириб ўтилган.\nРўйхатда, шунингдек, Арманистон, Непаль, Эрон, Косово, Албания, Тимор-Лесте, Грузия, Тунис каби давлатлар ҳам ўрин олган.


НОЛИПРЕЛ БИ-ФОРТЕ – medu.uz – Дорилар ҳақида маълумотлар ўзбек тилида\nHome Йўриқномалар НОЛИПРЕЛ БИ-ФОРТЕ\nНОЛИПРЕЛ® БИ-ФОРТЕ, плёнка қобиқ билан қопланган таблеткалар\nПрепаратни қабул қилишни бошлашдан олдин ушбу илова–варақани охиригача диққат билан ўқиб чиқинг.\nАгар сизда саволлар туғилса, ўз шифокорингиз ёки фармацевтга мурожаат қилинг.\nБу препарат шахсан Сизга қабул қилиш учун ёзиб берилган. Уни бошқа шахсларга бериш мумкин эмас. Хатто агарда уларнинг симптомлари сизникига ўхшаш бўлса ҳам, бу уларга зарар етказиши мумкин.\n2. ДОРИ ШАКЛИ\nПлёнка қобиқ билан қопланган таблеткалар, 10 мг/2,5 мг.\nПериндоприл аргинин ва индапамид.\nНОЛИПРЕЛ® БИ-ФОРТЕ нима сақлайди.\nПлёнка қобиқ билан қопланган бир таблетка 10 мг периндоприл аргинин (бу 6,79 мг периндоприлга тўғри келади) ва 2,5 мг индапамид сақлайди.\nНОЛИПРЕЛ® БИ-ФОРТЕ қандай кўринишга эга ва ўрам таркиби\nНОЛИПРЕЛ® БИ-ФОРТЕ – бу оқ, думалоқ шаклли, плёнка қобиқ билан қопланган таблеткадир.\nПлёнка қобик билан қопланган бир таблетка 10 мг периндоприл аргинин ва 2,5 мг индапамид сақлайди.\nТаблеткалар 14, 20, 28, 30, 50, 56, 60, 90, 100 ёки 500 таблетка сақловчи контейнерларда чиқарилади.\nПериндоперил ва диуретиклар\nФармакологик таъсир механизми\nПериндоприл билан боғлиқ\nПериндоприл – ангиотензин I ни қон томирларни торайтирувчи модда бўлган ангиотензин II га айланувчи катализловчи фермент – ангиотензинга айлантирувчи фермент ингибиторидир (ААФ ингибиторидир). Бундан ташқари, ААФ буйрак усти безлари томонидан альдостерон секрециясини ва қон томирларни кенгайтирувчи бирикма брадикининни нофаол гептапептидларгача парчаланишини рағбатлантиради.\nузоқ муддат қўлланганда туз ва сувни тутиб қолиниши ёки рефлектор тахикардия билан кечмайдиган, асосан мушаклар ва буйраклардаги қон томирларга таъсири туфайли қон томирларнинг умумий периферик қаршилигини пасайишига олиб келади.\nЮрак етишмовчилиги бўлган пациентларда ўтказилган тадқиқотлар қуйидагиларни:\nмушакларда периферик қон оқимини кучайишини юз беришини кўрсатди.\nЖисмоний юклама билан ўтказилган синамалар хам натижаларни яхшилашини кўрсатди.\nИндапамид билан боғлиқ\nИндапамид – бу индол халқасига эга бўлган, фармакологик жиҳатдан тиазид диуретикларига ўхшаш бўлган сульфонамид ҳосиласидир. Индапамид нефрон ҳалқасининг кортикал сегментида натрийни қайта сўрилишини ингибиция қилади. Препарат натрий ва хлоридларни ва шунингдек, камроқ даражада калий ва магнийни сийдик билан чиқарилишини кучайтиради ва шу йўл билан сийдик ҳосил бўлишини ошириб, гипотензив таъсир кўрсатади.\nГипотензив таъсир характеристикаси\nНОЛИПРЕЛ® БИ-ФОРТЕ билан боғлиқ\nГипертензияси бўлган пациентларнинг ёшидан қатъий назар, НОЛИПРЕЛ® БИ-ФОРТЕ систолик ва диастолик артериал қон босимига хам ётган ҳолатда, хам турган ҳолатда дозага боғлиқ гипотензив таъсир кўрсатади.\nПериндоприл ҳар қандай даражадаги артериал гипертензияда: енгил, ўртача ва оғир даражадаги гипертензияда таъсир кўрсатади. Систолик ва диастолик артериал қон босимини пасайиши хам ётган ҳолатда, хам турган ҳолатда рўй беради.\nПрепарат қабул қилинганидан кейин 24 соатдан кейин ангиотензинга айлантирувчи фермент фаоллигини ингибиция қилинишининг юқори даражаси: тахминан 80% таъсири сақланиб қолиши аниқланади.\nДаволаш таъсир қилаётган пациентларда тахифилаксия ривожланишисиз сақланиб артериал қон босими бир ойдан кейин нормализацияга эришилади.\nДаволашни тўхтатиш гипертензияни тиклашни чақирмайди.\nПериндоприл қон томирларини кенгайтириш хусусиятига эга ва асосий артериал қон томирларнинг эластиклигини тиклайди, резистент артерияларда гистоморфометрик ўзгаришларни мувофиқлаштиради ва юракнинг чап қоринчаси гипертрофиясини камайтиради.\nИндапамиднинг гипотензив самараси, уни артерияларнинг эластиклигини яхшилаш, қон томирларнинг умумий периферик қаршилигини ва артериолалар қон томир қаршилигини пасайтириш хусусияти билан пропорционалдир.\nлипид алмашинувига, яъни триглицеридлар, ПЗЛП холестерини, ЮЗЛП холестерини миқдорига;\nНОЛИПРЕЛ® БИ-ФОРТЕ билан боғлиқ фармакокинетикаси\nПериндоприл билан боғлиқ фармакокинетикаси\nПериндоприл олддоридир (организмга тушганидан кейин фаол таъсирга эга моддага айланади). Периндоприлнинг қабул қилинган дозасини 27% фаол метаболит периндоприлат кўринишида қон оқимига тушади. Фаол метаболит периндоприлатдан ташқари организмда яна 5 нофаол метаболит ҳосил бўлади. Периндоприлнинг плазмадаги чўққи концентрациясига препарат қабул қилингандан кейин 3-4 соатдан сўнг эришилади.\nОвқат қабул қилиш периндоприлни периндоприлатга айланишини ва демак унинг биокираолишлигини ҳам камайтиради, шунинг учун периндоприл аргинин тузини суткада бир марта, перорал, эрталаб овқатдан олдин қабул қилиш тавсия қилинади.\nБоғланган периндоприлатнинг тақсимланиш ҳажми 0,2 л/кг ни ташкил қилади. Периндоприлнинг плазма оқсиллари билан боғланиши 20% ни ташкил қилади, ва асосан ангиотензинга айлантирувчи фермент билан боғланади, лекин препаратнинг концентрациясига боғлиқдир.\nИндапамид билан боғлиқ фармакокинетикаси\nЯрим чиқарилиш даври 14 соатдан 24 соатгача (ўртача тахминан 18 соат) ни ташкил қилади. Препаратни такроран қабул қилиш уни организмда тўпланишига олиб келмайди. Асосан сийдик билан (дозанинг 70%) ва аҳлат билан (22%) нофаол метаболитлар шаклида чиқарилади.\n10 мг периндоприл аргинин ва 2,5 мг индапамид билан артериал гипертензияни даволаш зарур бўлганида НОЛИПРЕЛ® БИ-ФОРТЕ артериал гипертензияни даволаш учун қўлланади.\nНОЛИПРЕЛ® БИ-ФОРТЕ қабул қилишда доимо шифокорнинг кўрсатмаларига қатъий риоя қилинг. Агар Сиз нимадандир шубҳалансангиз, албатта ўз шифокорингизга ёки фармацевтга мурожаат қилинг. Одатдаги доза суткада бир таблеткани ташкил қилади. Таблеткаларни эрталаб, овқатдан олдин қабул қилган афзал. Таблеткани бир стакан сув билан қабул қилинг.\nАгар сиз НОЛИПРЕЛ® БИ-ФОРТЕ қабул қилишни унутган бўлсангиз\nПрепаратни ҳар куни қабул қилиш муҳимдир, чунки мунтазам қабул қилиш даволашни янада самаралироқ қилади. Шундай бўлсада, агар Сиз НОЛИПРЕЛ® БИ-ФОРТЕ дозасини қабул қилишни унутган бўлсангиз, кейинги дозани одатдаги вақтда қабул қилинг. Қабул қилишни унутган дозани ўрнини тўлдириш учун кейинги дозани икки баробарга оширманг.\nАгар сиз НОЛИПРЕЛ® БИ-ФОРТЕ аргинин қабул қилишни тўхтатсангиз\nГипотензив даволаш бутун умр давом этиши туфайли, препаратни қабул қилишни тўхтатишдан олдин, сиз шифокорингиз билан маслаҳатлашишингиз керак.\nАгар Сизда препаратни қабул қилиш бўйича қўшимча саволлар туғилган бўлса, ўз шифокорингиз ёки фармацевтга мурожаат қилинг.\nҲар қандай бошқа дори препаратлари каби, НОЛИПРЕЛ® БИ-ФОРТЕ ҳам, гарчи ҳар бир пациентда бўлмасада, ножўя таъсирларни чақириши мумкин.\nАгар қуйидаги ҳолатлардан бирортаси пайдо бўлса, Сиз ушбу дори препаратини қабул қилишни дарҳол тўхтатинг ва ўз шифокорингиз билан боғланинг:\nюз, лаблар, оғиз, тил ёки томоқ шишса, нафас олишингиз қийинлашса;\nагар бошингиз яққол айланса ёки хушингиздан кетсангиз;\nагар ғайри оддий тез ёки номунтазам юрак уриши пайдо бўлса.\nТарқалган (препаратни қабул қилаётган 10 одамдан 1 нафардан камида, лекин 100 одамдан 1 нафаридан ортиғида кузатилади): бош оғриғи, бош айланиши, вертиго, санчилиш ва чимчилаш ҳисси, кўришни бузилиши, тиннитус (қулоқларни шанғиллаши), артериал қон босимни пасайиши туфайли енгил бош айланиши, йўтал, ҳансираш, овқат ҳазм қилиш тизими томонидан бузилишлар (кўнгил айниши, қусиш, қориндаги оғриқ, таъмни ўзгариши, оғизни қуриши, диспепсия ёки овқат ҳазм қилишини бузилиши, диарея, қабзият), аллергик реакциялар (тери тошмаси, қичишиш каби), мушак тиришишлар, чарчоқлик хисси.\nТарқалмаган (препаратни қабул қилаётган 100 одамдан 1 нафардан кам, лекин 1000 одамда 1 нафаридан ортиғида кузатилади); кайфиятни ўзгариши, уйқуни бузилиши, бронхоспазм (кўкрак соҳасида эзилиш ҳисси, хуштаксимон нафас ва хансираш), ангионевротик шиш (хуштаксимон нафас, юз ва тилни шиши каби симптомлар), эшакеми, пурпура (терида қизил нуқталар), буйрак фаолиятини бузилиши, импотенция, кўп терлаш.\nЖуда кам ҳолларда (препаратни қабул қилаётган 10000 одамдан 1 нафардан камида кузатилади): онгни чалкашиши, юрак-қон томир бузилишлари (юрак нотекис уриши, стенокардия, инфаркт), эозинофил пневмония (пневмонияни кам учрайдиган тури), ринит (бурун битиши ёки тумов), кўп шаклли эритема каби оғир тери реакциялари. Агар Сиз тизимли қизил югурик билан хасталанган бўлсангиз (коллагенозли-қон томир касаллиги), унда у ёмонлашиш мумкин. Қуёшда ёки сунъий ультрабинафша нурларида бўлгандан кейин фотосезувчанлик реакциялари ҳоллари (терининг ташқи кўринишини ўзгариши) хақида хабарлар бор.\nАгар ножўя таъсирлари жиддий тус олса ёки Сиз бу илова-варақада келтирилмаган ножўя таъсирларни аниқласангиз, бу ҳақида ўз шифокорингиз ёки фармацевтга хабар беринг.\nНОЛИПРЕЛ® БИ-ФОРТЕ қабул қилманг:\nагар Сизда периндоприлга, ҳар қандай бошқа ААФ ингибиторига, индапамидга, хар қандай бошқа сульфаниламидга ёки НОЛИПРЕЛ® БИ-ФОРТЕ препаратининг ҳар қандай бошқа компонентига аллергия бўлса;\nагар илгари бошқа ААФ ингибиторларини қабул қилинганда ёки бошқа вазиятларда Сизда ёки сизнинг қариндошларингиздан бирида хуштаксимон нафас, тил ёки юзни шишиши, кучли қичишиш ёки кўп тери тошмаси (ангионевротик шиш) каби симптомлар намоён бўлган бўлса;\nагар Сизда қандли диабет ёки буйрак фаолиятини бузилиши бўлса ёки Сиз алискерин сақловчи гипотензив воситалар қабул қилаётган бўлсангиз;\nагар Сиз ҳомиладор бўлсангиз ва ҳомиладорликнинг муддати 3 ойдан ортиқ бўлса (шунингдек НОЛИПРЕЛ® БИ-ФОРТЕ ҳомиладорликнинг илк босқичларида қабул қилишдан сақланиш керак – “Ҳомиладорлик ва эмизиш даври” бўлимига қаранг);\nагар Сиз эмизаётган бўлсангиз қўллаш мумкин эмас.\nБошқа препаратлар қабул қилиш.\nНОЛИПРЕЛ® БИ-ФОРТЕ қуйидаги препаратлар билан бир вақтда қўллашдан сақланинг:\nкалийни тежовчи диуретиклар (спиронолактон, триамтерон), калийнинг тузлари.\nБошқа препаратларни қабул қилиш НОЛИПРЕЛ® ФОРТЕ аргинин билан даволашга таъсир қилиши мумкин. Эхтимол, сизнинг шифокорингизга дозани ўзгартириш ва/ёки бошқа эҳтиёткорлик чораларни кўриш талаб этилар. Агар Сиз қуйидаги препаратларни қабул қилаётган бўлсангиз ўз даволовчи шифоқорингизни албатта хабардор қилинг, чунки уларни қабул қилганда махсус эҳтиёткорликка риоя қилиш керак:\nартериал гипертензияни даволашда қўлланадиган бошқа препаратлар, шу жумладан ангиотензин II рецепторлар блокатори ёки алискерин (“НОЛИПРЕЛ® БИ-ФОРТЕ қабул қилманг” ва “НОЛИПРЕЛ®БИ-ФОРТЕ қабул қилишда жуда эҳтиёт бўлинг” сарлавҳадаги маълумотларни қаранг);\nпрокаинамид (юракнинг ритмини бузилишини даволаш учун);\nиммунодепрессив препаратлар аутоиммун бузилишларни даволаш учун ёки трансплантация операциялардан кейин кўчиб кетишни олдини олиш учун қўлланадидиган (масалан, циклоспорин);\nэритромицин вена ичига инъекция кўринишида (антибиотик);\nвинкамин (кекса пациентларда когнитив бузилишларни шу жумладан, хотира йўқолишини симптоматик даволаш учун қўлланади);\nинсулин ёки метформин каби қандли диабетни даволаш учун препаратлар;\nамфотерицин В вена ичига инъекция кўринишида (жиддий замбуруғи касалликларни даволаш учун);\nтетракозактид (Крон касаллигини даволаш учун).\nНОЛИПРЕЛ® БИ-ФОРТЕ қабул қилишда ўзига хос эҳтиёткорликка амал қилинг.\nАгар қуйида келтирилганлардан бирортаси Сизга тааллуқли бўлса, НОЛИПРЕЛ® БИ-ФОРТЕ қабул қилишдан олдин шифокор билан маслаҳатлашинг:\nагар Сизда аорта стенози (юракдан чиқадиган асосий қон томирни торайиши), гипертрофик кардиомиопатия (юрак мушагининг касаллиги) ёки буйрак артериясининг стенози (буйракни қон билан таъминловчи артерияни торайиши) бўлса;\nагар Сизда бошқа юрак касалликлари бўлса;\nагар Сизда коллагеноз-қон томирли касалликлари (тизимли қизил югирик ёки склеродермия) бўлса;\nагар сизда атеросклероз бўлса (қон томиралар деворини қалинлаши);\nагар Сиз литий ёки калийни тежовчи диуретикларни (спиронолактон, триамтерен) қабул қилаётган бўлсангиз, уларни НОЛИПРЕЛ® БИ-ФОРТЕ билан бир вақтда қўллаш мумкин эмас (“Бошқа препаратларни қабул қилиш” га қаранг).\nангиотензин II рецепторлар блокаторлари (сартан каби маълум, масалан валсартан, телмисартан, ирберсартан), шу жумладан қандли диабет билан боғлиқ бўлган буйрак фаолиятини бузилиши;\nСизнинг шифорингиз буйрак фаолиятини, артериал қон босим ва қонда электролитлар даражасини (масалан калий) мунтазам вақт орасида текшириши мумкин.\n“Қуйидаги ҳолларда НОЛИПРЕЛ® БИ-ФОРТЕ қабул қилманг” бўлимини қаранг.\nАгар сиз ҳомиладорман деб ўйласангиз (ёки ҳомиладорликни режалаштираётган бўлсангиз), ўз шифокорингизни огоҳлантиришингиз керак. НОЛИПРЕЛ®БИ-ФОРТЕ ҳомиладорликнинг илк муддатларида қабул қилиш тавсия этилмайди. Препарат 3 ойликдан катта муддатларда қабул қилинмаслиги лозим, чунки бу боланинг соғлиғига жиддий зарар келтириши мумкин (“Ҳомиладорлик ва лактация даври” қаранг).\nСиз НОЛИПРЕЛ® БИ-ФОРТЕ қабул қилаётганингизда, Сиз шунингдек қуйидагилар ҳақида ўз даволовчи шифокорингизни ёки тиббий ходимларни хабардор қилишингиз керак:\nагар Сизда яқинда диарея ёки қусиш кузатилган ёки Сизнинг организмгиз сувсизланган бўлса;\nагар Сиз диализ ёки ПЗЛП аферезини ўтаётган бўлсангиз (қондан ҳолестеринни аппарат ёрдамида чиқариш);\nагар Сиз асалари ёки ариларни чақишига бўлган аллергик реакцияларни камайтириши керак бўлган десенсибилизацияланган даволаш ўтаётган бўлсангиз;\nСпортчилар НОЛИПРЕЛ®БИ-ФОРТЕ допинг-назоратни ўтказишда ижобий реакция бериши мумкин бўлган фаол модда (индапамид) сақлашини билишлари керак.\nНОЛИПРЕЛ® БИ-ФОРТЕ болаларга буюриш мумкин эмас.\nНОЛИПРЕЛ®БИ-ФОРТЕ овқат ва суюқлик билан қабул қилиш\nНОЛИПРЕЛ®БИ-ФОРТЕ овқатдан олдин қабул қилиш афзалроқ\nҲар кандай дори воситани қабул қилишдан олдин шифокор ёки фармацевт билан маслаҳатлашингиз.\nОдатда, шифокор сизга НОЛИПРЕЛ® БИ-ФОРТЕ хомиладорликкача ёки хомиладорлик тасдиқлангандан кейин қабул қилишни дархол тўхтатишни маслаҳат бериши ва НОЛИПРЕЛ® БИ-ФОРТЕ ўрнига бошқа препаратни буюриши мумкин. НОЛИПРЕЛ®БИ-ФОРТЕ хомиладорликнинг илк муддатларида қабул қилиш тавсия этилмайди. Препарат 3 ойликдан катта муддатларда қабул қилинмаслиги лозим, чунки бу боланинг соғлиғига жиддий зарар келтириши мумкин.\nАгар сиз эмизаётган бўлсангиз ёки эмизишни режалаштираётган бўлсангиз бу ҳақида шифокорингизни ҳабардор қилинг. НОЛИПРЕЛ® БИ-ФОРТЕ препаратини эмизиш даврида қабул қилиш ман этилади. Агар Сиз эмизишни ҳохласангиз, айниқса агар янги туғилган чақалоқ бўлса ёки муддатидан олдин туғилган бўлса шифокорингиз Сизга бошқа давони буюриши мумкин.\nАвтотранспортни ҳайдаш ва механизмларни бошқариш қобилияти\nНОЛИПРЕЛ® БИ-ФОРТЕ одатда ҳушёрликка таъсир қилмайди, лекин айрим пациентларда артериал босимни пасайиши туфайли, турли реакциялар, масалан, бош айланиши ёки ҳолсизлик пайдо бўлиши мумкин. Натижада автомобилни ва бошқа механизмларни бошқариш қобилияти бузилиши мумкин.\nНОЛИПРЕЛ® БИ-ФОРТЕ таркибига кирувчи айрим ингредиентлар тўғрисида муҳим маълумот\nНОЛИПРЕЛ® БИ-ФОРТЕ аргинин лактоза (қанд тури) сақлайди. Агар шифокор Сизда айрим қандларни ўзлаштираолмаслик борлигини айтган бўлса, унда бу препаратни қабул қилишни бошлашдан олдин ўз шифокорингиз билан маслаҳатлашинг.\nАгар Сиз ҳаддан ташқари кўп таблетка қабул қилган бўлсангиз, яқиндаги тез ёрдам пункти билан боғланинг ёки дарҳол бу ҳақида ўз шифокорингизга ҳабар беринг. Доза ошириб юборилганида энг кўп учрайдиган самара артериал босимни пасайишидир. Агар Сизда артериал босим тушиб кетса (бош айланиши ёки хушдан кетиш каби симптомлар кузатилса), ётинг ва оёқларингизни кўтаринг, бу Сизнинг аҳволингизни енгиллаштириши мумкин.\nНОЛИПРЕЛ® БИ-ФОРТЕ картон қутида ва контейнерда кўрсатилган яроқлилик муддати ўтганидан сўнг қабул қилинмасин. Яроқлилик муддати кўрсатилганида кўрсатилган ойнинг сўнгги куни назарда тутилади.\nБу препарат 30°С дан юқори бўлмаган ҳароратда сақланиши керак.\nДорини оқар сувларга ёки маиший чиқиндиларга ташлаш мумкин эмас. Қабул қилиниши тугаган дорилардан қандай ҳоли бўлишни фармацевтдан сўранг. Бу чора-тадбирлар атроф-муҳитни ҳимоялашга қаратилган.\nДори препарати шифокор рецепти бўйича бериш учун.\nНОЛИПРЕЛ ФОРТЕ аргинин04.05.2018Кейингиси


Қарийб 3750 нафар фуқаро Қозоғистон-Ўзбекистон чегарасини кесиб ўтди – Газета.uz\nLotinchada 10 июл 2020, 13:07 Жамият\nҚозоғистон-Ўзбекистон чегарасидаги «Жибек жоли» — «Ғишт-Кўприк» назорат-ўтказиш пункти орқали 3700 дан ортиқ Ўзбекистон фуқаролари чегарани кесиб ўтди, дея хабар берди Ташқи ишлар вазирлигининг матбуот хизмати.\nАввал хабар қилинганидек, 1 июлдан 7 июлгача бўлган муддатда «Жибек жоли» — «Ғишт-Кўприк» назорат-ўтказиш пункти орқали 2700 нафардан ортиқ Ўзбекистон фуқаролари мамлакатга қайтган.\n«Бироқ юзага келган техник муаммолар туфайли Қозоғистон-Ўзбекистон чегарасидан юртдошларимизни ўтказиш чекланган миқдорда амалга оширилди. Оқибатда бу ҳолат чегарада 3000 га яқин Ўзбекистон фуқаролари тўпланиб қолишига сабаб бўлди», — дейилганди шунда хабарда.\nЎзбекистон Ташқи ишлар вазирлиги Оператив штаби маълумотларига кўра, 8 июль куни кечқурун ва 9 июль куни «Жибек жоли» — «Ғишт-Кўприк» назорат-ўтказиш пунктидан 3746 нафар Ўзбекистон фуқаролари ўтказилди.\n«Ҳозирги пайтда давлатлараро чегарани кесиб ўтишда муаммолар йўқ, назорат-ўтказиш пунктлари одатдагидек ишламоқда, фуқароларнинг тўпланиб қолиши кузатилмаяпти», — дейилади хабарда.\nРоссия-Қозоғистон чегарасида 2000 ўзбекистонлик йиғилди 8 июл 2020, 18:56\nТИВ Россия ва Қозоғистон чегараларининг очилгани ҳақидаги хабарларга ишонмасликка чақирди 6 июл 2020, 15:24\nРоссия-Қозоғистон чегарасида яна Ўзбекистон фуқаролари тўпланди 2 июл 2020, 18:11


Ҳайдовчилар учун лимит, рокировкалар ва ўзбошимча Telegram — X-News\nЎзбекистон 19:48 / 21.11.2021 31445\nЎзбекистонда йил бошидан бери салкам 1964 киши йўл транспорт ҳодисалари қурбони бўлди. Яна 6886 киши жароҳатланди. Бу қанчалик фожиали рақамлар эканини тушуниш учун битта рақамга эътиборингизни қаратамиз: Ўзбекистонда ЙТҲларнинг ўлим билан тугаш эҳтимоли Қозоғистондагига қараганда 67 фоизга, АҚШдагига қараганда 620 фоизга кўпроқ.\nБироқ афсуски, бир томондан минглаб одамлар қоидабузарларни видеога олиб жўнатишни “козёллик” деб ҳисобласа, иккинчи томондан давлат ҳам бу ўлимларнинг олдини олишга шошилмаяпти.\nМасалан, йўл ҳаракати қоидабузарликларини жарима баллари асосида баҳолашни олсак. Бу тизимга ўтилиши ҳақида бундан икки ярим йил олдин қарор лойиҳаси чиққан эди. Ўшанда 2020 йил 1 январдан бошлаб янги тизимга ўтилиши режалаштирилганди. Ва бу режалигича қолиб кетди.\nШу ҳафта эса ана ўша лойиҳа бироз ўзгартирилган ҳолда қайтадан муҳокамага қўйилди. Лойиҳада 2023 йил деб муддат қўйилган. Демак, қоидабузар ҳайдовчиларни тиядиган тизим ишга тушгунча йўлларда яна камида 2 мингта одам ўлади.\nБу ўзи қанақа тизим деётган бўлсангиз керак.\nЭсингиздами, Олмалиқ шаҳри ҳокимининг ўғли Tracker машинасини Тошкентда 150 км/соат тезликда ҳайдаб, буни TikTok'га жойлаганди. Ўшандан кейин у икки йил ичида нақ 16 марта қоида бузгани маълум бўлган эди.\nТошкентда куппа-кундузи 150 км/соатда ҳайдаш, 2 йил ичида 16 марта қоида бузиш... Бундайлар жаримани тўлаб қўйиб, ҳеч нарса бўлмагандек яна рулга ўтиравериши мумкин.\nБиз юқорида нега кечикяпти деган тизим айнан шундай потенциал қотилларга қарши ишлайди.\nЯъни, тизим ишга тушса, ҳар бир ҳайдовчига 1 йил учун 12 жарима балли лимит берилади. Ҳар бир қоидабузарликка оғирлигига қараб балл белгилаб чиқилади. Масалан, светофорнинг қизил чироғидан ўтиб кетиш 3 балл ва ҳоказо. Ҳайдовчининг жарима баллари 1 йил ичида 12 баллга етса, у йил охиригача ҳайдовчилик ҳуқуқидан маҳрум этилади.\nФуқаро белгиланган муддат тугаганидан кейин ҳайдовчилик гувоҳномасини қайтариб олиш учун имтиҳон топширишга мажбур бўлади.\nЯнги қарор лойиҳаси ва 2019 йилдаги лойиҳа ўртасида муҳим фарқ бор. 2019 йилда 12 баллик жарима лимити 1 календар йили – 1 январдан 31 декабргача дейилган эди. Янги лойиҳада эса 12 баллик лимит ҳайдовчи биринчи марта қоида бузган санадан бошлаб 1 йил давомида амал қилади. Масалан, қоидабузар ҳайдовчи олтинчи ойдаёқ лимитни тўлдириб қўйса, 6 ой машина ҳайдай олмайди.\nҲафта ҳайдовчилар учун яхши хабарларга бой бўлди. Масалан, келаси йили юз минглаб ватандошларимиз машиналарини ўз номларига ўтказишлари мумкин. 1 январдан автомобил сотиб олганлик учун йиғим тўлиқ бекор қилиниши кутилмоқда. Нотариусда олди-сотди шартномаси учун тўланадиган давлат божи БҲМнинг 3 баробари, яъни 810 минг сўм деб белгиланиши мумкин. Ҳозир бу тўлов машинанинг от кучига қараб 2 млн 700 минг сўмгача боради.\nҚонун кучга кирса, ҳайдалган машина сотиб олаётганлар уни ўз номига расмийлаштириш учун ҳаммаси бўлиб тахминан 1 млн сўм харажат қиладиган бўляпти. Бу ҳозирги миқдордан машина турига қараб 4 дан 10 баробаргача арзон.\nҚонунчиликда кутилаётган яна бир ўзгариш ҳам ҳайдовчиларга тааллуқли. Тез орада машина бошқараётиб ҳам телефонда гаплашиш мумкин бўлади, фақат битта шарти бор: рулда телефонда гаплашиш учун bluetooth ё қулоқчин каби қўлни банд қилмайдиган воситалардан фойдаланиш керак.\nБундан ташқари, автомобил салонининг олд қисмига монитор (дисплей) ўрнатиш учун жавобгарлик бекор қилинмоқда. Тегишли қонун лойиҳасини жума куни Сенат маъқуллади, энди уни президент имзолаши керак.\nЯна бир янгиликни ҳамма эшитиб бўлгандир: эски намунадаги ҳайдовчилик гувоҳномаларини алмаштириш муддати яна узайтирилди. Лекин бу сафарги муддатлар ҳамма учун бир хил эмас. Масалан, 2010 йилгача олинган ҳайдовчилик гувоҳномаларини 2022 йил 31 мартгача алмаштириш керак. 2015 йилдан кейин берилганларини эса 2022 йил 31 декабргача алмаштириш лозим.\nБензин нархидан куйиб, газга ўтган ҳайдовчиларни ҳам янги ноқулайликлар узоқ куттирмади. Ҳар йилгидек, ҳаво совигани сабаб “газ-заправка”ларнинг ишлаш вақти чеклаб қўйилди.\nАнтимонополия қўмитасига кўра, монопол мавқега эга айрим компаниялар бозорда ўйин қилгани рост экан. Улар биржа савдоларига бензинни фақат йирик лотларда, яъни 60 тоннадан ортиқ миқдорда чиқариб келибди. Бирданига бунақа катта миқдорда бензин сотиб олиш эса фақат нефтебазаларнинг қўлидан келади, чунки уларда катта ҳажмдаги маҳсулотни сақлашга шароит бор. Оддий бензин шохобчаларида эса бунақа имконият йўқ, чунки уларнинг айланма маблағлари у қадар кўп эмас.\nАнтимонополия қўмитаси бу баёнотидан икки кун ўтиб, уларнинг аралашуви билан биржада кичикроқ бензин лотлари ҳам пайдо бўлгани ва АИ-80 бензини нархи 9 фоизга арзонлашганини маълум қилди.\nНоябр охиригача нарх арзонлашишини оддий истеъмолчилар ҳам ҳис қилиши ваъда қилиняпти.\nXpress дайжестида ҳафтанинг бошқа бир нечта асосий воқеалари ҳақида ҳам сўз боради. Видеони лойиҳанинг YouTube каналида томоша қилинг.


Халқ ноибидан умид катта\nҚР Парламенти Мажлиси депутати Сирим Ертаев қазиғуртлик фахрийлар билан учрашди\nПарламент Мажлиси депутати Сирим Маханбетули аҳоли билан учрашувни Қазиғурт тумани фахрийларидан бошлади. Унда туман ҳокими Арман Абдуллаев, вилоят маслаҳати депутати Нуржан Сапабекули, Қазиғурт туман маслаҳати котиби Ўрисбай Бухарули ва Nur Otan партияси Қазиғурт туман филиали раисининг биринчи ўринбосари Есимхан Ешенқулули қатнашди.\nЙиғинни туман фахрийлар кенгаши раиси Аманбай\nЖанузақули бошқарди. Унда Сирим Ертаев VII чақириқ Қозоғистон Республикаси Парламенти Мажлиси депутатлари амалга оширган ишлар билан таништирди.\nФахрийлар кенгаши аъзоси Қуттибек Жумашев ўз фикрларини билдириб, С. Ертаевнинг фаолиятига муваффақият тилади. У тумандаги мактаб-интернатга қазиғуртлик жамоат арбоби, Социалистик Меҳнат қахрамони Егемқул Тасанбаевнинг номини беришни, “Болашақ” мактабига ёзувчи, Ёқутистон Республикасининг маданият арбоби, қазиғуртлик Қалаубек Турсинқуловнинг номини беришни, яна бир мактабга Қазиғурт туманида туғилган Қилибай Медеубековнинг номини беришни таклиф қилди. Фахрийлар кенгаши аъзоси Карибай Дўсанбаев туманга янги шифохона зарурлиги, унинг қурилишига маблағ ажратишга ёрдам беришини сўради.\nNur Otan партияси Қазиғурт туман филиалининг матбуот хизмати, 2021-07-10, 03:15 68


ЎзА - Трампга асосий рақобатчи ким бўлиши ойдинлашмоқда\nТрампга асосий рақобатчи ким бўлиши ойдинлашмоқда\nАҚШ демократлари орасида президентлик учун номзодликка даъвогарлар сони тобора қисқармоқда. Ўтган ҳафта бўлиб ўтган праймериз натижасига кўра, курашни фақат икки номзод, собиқ вице президент Жо Байден ҳамда сенатор Берни Сандерслар давом эттира олиши маълум бўлган эди. Куни кеча Жо Байденнинг яна учта штатда қўли баланд келгани маълум бўлди.\nШундай қилиб, президент Дональд Трамп билан беллашиш учун кураш майдонига тобора яқин келаётган сиёсатчи Жо Байден экани ойдинлашиб бормоқда, деб ёзади CNN.\nСобиқ вице президент Байден Флорида, Иллинойс ва Аризона штатларининг барчасида асосий рақиби сенатор Берни Сандерс устидан ғалаба қозонди. Байденнинг Сандерсга қараганда катта фарқ билан (1077 овозга қарши 770 овоз) олдинлаб кетганини ҳисобга олган телеканал Сандерснинг пойгадан чиқиши яқин кунларда маълум бўлиши мумкинлигини башорат қилди.\nМаълумки, сайлов пойгаси билан боғлиқ тадбирларнинг бир қисми коронавирус туфайли ёз ойига кўчирилган. Шунингдек, телеканалнинг таъкидлашича, собиқ вице президент ўзини аллақачон партиядан ваколат олгандек, хурсанд бўлиб юрибди.\nТрампнинг рақиблари ҳамон бир тўхтамга кела олмаяпти. Уларнинг тарқоқлиги эса Трампга қўл келади ва у яна президент бўлиши мумкин, дейилади хабарда.\nТрампнинг ўзи эса, янги муддатга президентликка номзодини кўрсатиши учун партиядошларининг етарлича овозини аллақачон олиб бўлган.\nКузатувчиларнинг фикрига кўра, Сандерс таслим бўлишни истамаяпти ва яқин орада сайловолди пойгадан чиқиб кетишни режалаштирмаётган кўринади. Демак, шундоғам праймериз чўзилиб кетганидан норози бўлаётган партиядошларининг босим ўтказишига қарамай, ўжар сенатор пойгада қолади, дейилмоқда.\nДемократларнинг норози бўлишига сабаб эса, номзодни сайлаб олиш жараёнининг узоқ чўзилиб кетганидир. Агар жараён шундай чўзилаверса, амалдаги президент Дональд Трамп билан ҳал қилувчи курашда демократик партиянинг позицияси кучсизланиб қолиши ҳеч гап эмас, дейишмоқда улар.